"دونیا لەسەروبەندی هەڵماڵینی پەردەیە لەسەر ڕووی گەورەترین مونافیقی مێژوو"\nد. ڕێبین ئەحمەد\nلە مونازەرە سێزدە سەعاتییەکەی ناسری سوبحانیی دا هاتووە ئەبوو حەنیفە کە ئیمامی یەکەمی مەزهەبەکانە دەڵێت گەر ئەم خەلیفەیە "عبدالملک کوڕی مەروان" مزگەوتێک درووست بکات، چەند دەرگایەکی هەبێت، بڵێ ئەبو حەنیفە وەرە دەرگاکانیمان بۆ بژمێرە ناڕۆم بیژمێرم، مزگەوتێک ئەم زاڵمە دروستی کردبێت بە بێ دوودڵی خۆم دەپارێزم لە ژماردنی دەرگاکانی و دەترسم بەو ژماردنە ببمە تەرەفداری زاڵم.\nلە درێژەی قسەکانییدا سوبحانی دەڵێت شافیعییش لە بەرامبەر خەلیفەی زاڵمی سەردەمەکەی خۆی دەڵێت :(هِمَّتی هِمَّەُ المُلوكِ ۆنَفسی نَفسُ حُرٍّ تَری المَژَلَّەَ كُفرا). ئیمامی ئەحمەد لە زیندانی خەلیفە وەفات دەکات، ئیمامی ئەوزاعی و سەرمەزهەبی ئەوزاعیی ۷ ساڵ لە ئینفرادیی دەبێت. سوبحانی پێی وایەی دەبێت ئینسانی ساڵح بە مەوقیفەکانی بناسرێتەوە لەبەرامبەر زاڵمدا نەک بە دەستنوێژ و ئادابی تەهارەت و قورئان تیلاوەتکردنەکانی چونکە گەورەترین جیهاد وشەیەکی حەقە بەرامبەر سوڵتانێکی جائیر. ئەمە جگە لەوەی سەلاتن و خەلیفەکان کچەزای پێغەمبەریان سەربڕی و دواتریش خانەوادەکەیان وەک تۆز بەر بادا.\nئەردۆگان ئێستا لەدۆخێکی هیستریی ناتەواودایە و پێی وایە خەلیفە ئاردۆگانی یەکەمە و بست بە بستی نەک هەر تورکیا بەڵکو سوریا و عێراق و لیبیا و دەریای ناوەڕاست مافی شمشێرە و هیی خۆیەتی. ئەمڕۆ ئیمام جومعەی ئایاسۆفیا عەلی ئیرباش بە فیعلی بە شمشێرەوە ڕۆیشتە سەر مینبەر و باسی لە حەقی شمشێری تورکەکانی کرد بەسەر ئەو مزگەوتەوە. تەسەورم نەەکرد ئەم باسە وا بە ئاشکرا بکەن و پێم وابوو لەژێر لێوەوە وەک هێمایەک لەناو یەکدا ئەچرپێنن بە گوێی یەکدا لەسەر ئەو باسە. ئەوان بۆ موسڵ و کەرکوک و شارەزووریش هەمان بۆچوونیان هەیە و بە حەقی شمشێر دەیانەوێت دەستی بەسەردا بگرنەوە لە چوارچێوەی میساقی میللییدا.\nپارادۆکسێکی سەیر بوو ئەو مەلا شێخەی کە شمشێرەکەی لەدەستدا بوو باسی لەوە دەکرد ئاردۆگانیزمەکەی ئەمان لە تورکیا ئاینی ڕەحمەت و پێکەوەژیانە. ئەمە لەکاتێکدایە تورکیا ئیسلامیستەکەی ئەمڕۆی عەلی ئێرباش و سوڵتانە مونافیقە سیاسییەکەی زیاد لە ٨٥۰ مناڵی خوار تەمەن یەک ساڵی لەگەڵ دایکەکانیان زیندانی کردوووە. بەڵێ ۲٥۰ مناڵیان هێشتا چلەیان نەچووبوو کە زیندانیی کران.\nئەم یارییە ڕەزیل و هەزیلەی ئەردۆگان و دەست و پێوەندەکەی کە لە ۲۰۲۰ دەستیان داوەتێ، لە یارییەکانی ساڵی هەشتای موعەممەر قەزافیی لیبیا دەچێت. ئەویش کە لێی دەقەوما لە دەرەوە، دەهاتەوە لە لیبیا باسی موهاتەراتی ئومەمیی بوون و ئوممەتی عەرەبیی و پانئیسلامیزمی دەکرد، لەکاتێکدا سامانی خۆی و کوڕەکانی پەیتا پەیتا ڕۆژ دوای ڕۆژ زیادی دەکرد.\nئەم کابرا نەخۆشە کاتێک بەهۆی گەندەڵیی و سەرەڕۆییە شەخسیی و خێزانییەکانی دەکرێتە دەرەوەی موعادەلە سیاسیی و دیموکراسیەکانەوە، کاتێک لە سفر کێشەوە دەگوازێتەوە بۆ ئەوەی خۆی خودی کێشەو سەرەئێشەبێ لە ناوچەکە، ئیدی دەبێ ڕۆڵی قارەمان و پاڵەوانی ئوممەت بگێڕێت و لە دەرەوەی دامەزراوە ڕەسمییەکان تەجنیدی سکۆڵەر و ڕۆشنبیری ئیسلامیست و مورتەزەقە چەکدارەکانی ناوخۆ و دەرەوە بکات بۆ ئەوەی بەشدار بن لە ناساندی بە خەلیفەی سەر ڕووی زەوی و سامانی خۆی ژ و زاواو مناڵەکانیشی بەردەوام لە هەڵکشاندا بێت.\nشەش مانگ پێش ئێستا ئەردۆگان بە توندی دژی ئەو گەنجە رادیکاڵانە دەوەستایەوە کە دەیانگوت ئایا سۆفیا بکەرەوە و پێی دەوتن "ئێوە جارێ چوار ڕیز نوێژبخوێنن و ببەنە سوڵتان ئەحمەد ئەوسا داوای کردنەوەی ئایاسۆفیا بکەن". کردنەوەی ئایا سۆفیا نە زەروورەتێکی ئیمانیی و ئیسلامیی بوو لەم تەوقیتەیا نە زەروورەتێکی مێژوویی و کلتوریش، بةڵام زەروورەتێکی ئةردۆگانیی وماشێنە پۆپیولیستێکەی خۆی و باخچەلی بوو.\nبەرەفراوانەکانی شەڕی جەندرمەی تورک لە لیبیا و دەریای ناوڕاست و سووریا و هەرێمی کوردوستان، تەقینەوە سیاسییەکانی نێوان یۆنان و تورکیاو ئابوورییە داتەپیوەکەی وڵات و داکشانی دەنگەکانی ئاکەپە و پارتی ڕەگەز پەرەستی تورکی کەهاوپەیمان، وایکردووە جوڵەیەکی عاتیفیی سەر ڕێ بخرێت و دوونیای ئیسلامیزمی عەرەبی پێ فریو بدرێت.\nبیلموناسەبە ئاردۆگان هاوپەیمانیی لەگەڵ دەوڵت باخچەلیی هەیە جگە لە تورک نە کورد و نە ئەرمەن و نە لاز و نەتەوەکانی ديکە بە مرۆڤ نازانن و پێیان دەڵێن تورکی شاخاویی.


👫 ئازاد سدیق سماقوڵی کەسایەتییەکان\n📅 کاتی تۆمارکردن Apr 21 2017 8:26PM\nیەک لە پێشمەرگە دێرینەکانی یەکێتی نیشتمانی کوردستا [ زۆرتر... 👁] ✖ ✖ 1 1 ✔ 80% ✍ م.ب. 21-4-2017 20:26:23\n📊 بڕیاردراوە بڕی چوار ملیار و 500 ملیۆن دینار بۆ رێگای هەولێر – کۆیە و پردی سماقۆڵی و دۆڵی سماقۆڵی تەرخانبکرێت ئامار و راپرسی\n📅 کاتی تۆمارکردن Jan 20 2019 8:25PM\nدواڕۆژ، هانا چۆمانی لە کۆبوونەوەی ئەمڕۆ وەزیری ئا [ زۆرتر... 👁] ✖ ✖ ✖ 0 1 ✔ 93% ✍ هـ.ب. 20-1-2019 20:25:06\n🏰 بەنداوی سماقوڵی شوێنەکان\n📅 کاتی تۆمارکردن Sep 6 2018 4:38PM\n... [ زۆرتر... 👁] ✖ ✖ 3 0 ✔ 72% ✍ هـ.ب. 6-9-2018 16:38:19\n📷 سماقووڵی 1983 وێنە و پێناس\n📅 کاتی تۆمارکردن Jan 8 2015 7:38PM\nلە ڕاستەوە.. شێرزاد عەزیز.. هاوڕێ جەبار.. هیوای مە [ زۆرتر... 👁] ✖ ✖ 0 0 ✔ 60% ✍ م.ب. 8-1-2015 19:38:38\n🏰 سماقوڵی شوێنەکان\n📅 کاتی تۆمارکردن Jan 24 2011 11:19PM\n👁 ئەم بابەتە 4,660 جار بینراوە\n... [ زۆرتر... 👁] ✖ ✖ 0 0 ✔ 64% ✍ هـ.ب. 24-1-2011 23:19:14\n🏰 سماقوڵی گەلی شوێنەکان\n📅 کاتی تۆمارکردن Oct 22 2018 7:23AM\nسماقولی گەلی، گوندێکە سەر بەناوەندی شارۆچکەی کۆيەی [ زۆرتر... 👁] ✖ ✖ ✖ 0 0 ✔ 76% ✍ ئـ.ئـ. 22-10-2018 7:23:19\nگەڕەکێکی گوندنشینە لە شارۆچکەی کۆیە سەر بە شاری هە [ زۆرتر... 👁] ✖ ✖ ✖ 0 36 ✔ 74% ✍ ج.ع.ئـ. 9-7-2019 11:44:13\nگەڕەکێکی گوندنشینە لە شارۆچکەی کۆیە سەر بە شاری هە [ زۆرتر... 👁] ✖ ✖ ✖ 0 37 ✔ 74% ✍ ج.ع.ئـ. 9-7-2019 11:44:13\n🏰 سماقۆلی سەرووچاوە شوێنەکان\nگەڕەکێکی گوندنشینە لە شارۆچکەی کۆیە سەر بە شاری هە [ زۆرتر... 👁] ✖ ✖ ✖ 0 33 ✔ 74% ✍ ج.ع.ئـ. 9-7-2019 11:44:13


بەڤیدیۆ.. حاجیانی دهۆك گەیشتنە سعودیە – تۆڕی میدیایی خەڵک\n2019/07/31 - 2:09 PM\nبەڕێوەبەری گشتی ئەوقافی دهۆك ڕایدەگەیەنێت، سەرجەم حاجیانی دهۆك گەیشتوونەتە عەرەبستانی سعودیە.\nسەمیان عبدولخالق بەڕێوەبەری گشتی ئەوقافی دهۆك لە لێدوانێكی ڕۆژنامەوانیدا ڕایگەیاند، لە ئێستا سەرجەم حاجیانی شاری دهۆك گەیشتوونەتە سعودیە و لە شوێنی نیشتەجێبوونی خۆیان جێگیر بوون.\nوتیشی”ستایشی وەزارەتی ئەوقاف و كاروباری ئایینی و بەڕێوەبەرایەتی گشتی حەج و عومرەی هەرێمی كوردستان دەكەین بۆ ئەو ئامادەكارییەی بۆ ئەمساڵ كراوە بۆ خزمەتكردنی حاجیان”.\nئەمساڵ نزیكەی حەوت هەزار حاجی لە هەرێمی كوردستانەوە سەردانی سعودیە دەكەن بە مەبەستی ئەنجامدانی فەریزەی حەج و بەپێی زانیارییەكانیش 11ی مانگی داهاتوو جەژنی پیرۆزی قوربان دەست پێدەكات.\nشاندێكی باڵای توركیا گەیشتە بەغدا\nمۆسكۆ پێوانەیەكی نوێی پلەی گەرمای تۆماركرد


دوایین ڕسوایی گۆدار – كولتور مه‌گه‌زین\nژان-لوک گۆدار و گلوبێر ڕۆشا، لەکاتی دەرهێنانی فیلمی: بای ڕۆژهەڵات\n25/07/2019 12 min read0\nژان-لوک گۆدار و گلوبێر ڕۆشا لە کاتی دەرهێنانی فیلمی بای ڕۆژهەڵات\nگلوبێر ڕۆشا وەک سێرژ دێنی وەسفی دەکات: گەورەترین دەرهێنەری بەڕازیله بەڵام لەبیرکراوه. ئه‌و وه‌ك دامەزرێنەری سەرەکیی سینەما نۆڤۆ و وەک دەرهێنەر و سینەفیلییەک، وەسوەسەی وەڵامدانەوەی پرسیارێکی هەبوو، ده‌یگووت: دواجار کام سینەما بەبێ باج دان و ملکەچكردن بۆ ئەمریکا و سەرمایەداریی، دەتوانێت بوونی هەبێت؟ ڕۆشا دەیگووت تەنانەت سینەمای گۆداریش لە ڕادیکاڵترین شێوەیدا بەرهەمی ڕاستەوخۆی سەرمایەدارییە و جۆرێکی دیکەیە لە سینەمای بازرگانی. لە کاتێکدا ئەو لەو دەرهێنەرە کەمانەی دەیەی شەست بوو کە گۆدار ستاییشی دەکرد و پەیوەندییان هەبوو، چونکە پێی وابوو سینەمای شۆڕشگێڕی جگە لە سینەما نۆڤۆ هیچی تر نییە: “کامێرایەک لە دەست و ئایدیایەک لە زیهن.” پەیوەندی گۆدار و ڕۆشا تا ئەو جێیە بەردوام بوو کاتێک گۆدار بانگێشتی ڕۆشا دەکات بۆ فیلمی بای ڕۆژهەڵات و لە دیمەنێکدا ڕۆشا چارەنووسی سینەمای سیاسی پیشانی ژنێکی دووگیان دەدا. لە فیستاڤاڵی ڤێنیس لە ساڵی ١٩٨٠ ڕۆشا: کە ئیتر هیچ کەس دەربارەی ئەو قسەی نەدەکرد، لووی مال (براوەی خەڵاتی شێری ئاڵتوونی ئەو ساڵە) و فیلمەکەی “شاری ئەتڵانتیک” بە خراپترین شێوەی گاڵتەی پێکرد چونکە بۆ ئەو تەنانەت شاری ئەتڵانتیکی مالیش ڕۆڵی ئیمپڕیالیزمی ئەمریکیی هەبوو. ئەو لە هەموو شوێنیک دەستی هاڵیوودی لە پشت پەردەوە دەبینی، دەستێکی دڕندە کە بە بڕوای ئەو لە دەستی ڕێخراوی سینەمای دیکتاتۆری بەڕازیل بە بۆگەنتر دەزانی. لەسەرو هەمووشییەوە لە راستیدا ڕۆشا دەرهێنەرێکی مەزن بوو، پێغەمبەرێک لە سینەمادا، ئەمڕۆ تەنانەت ئەو بە یەکێک لە سەرچاوە گرنگەکانی ناسینی فۆلکلۆری ئەمریکای لاتین دادەنرێت.\nئەوەی لە خوارەوە دێت یادداشتێکە بە ناوی “دوایین ڕسوایی گۆدار” کە ڕۆشا دەربارەی ئەزموونی خۆی لە فیلمەکەی گۆداردا نووسیویەتی. لەم یادداشتە بوێرانە و ڕادیکاڵەدا گۆدار دەکوتێت و ئەو وەک ژیگۆلۆیەکی بۆرژوای سویسڕی دەخوێنێتەوە. هەرچەند لەنێوان ڕەخنە تووندەکانی، ڕۆشا گۆدار وەک: گەورەترین دەرهێنەری سینەما دوای ئایزنشتاین وەسف دەکات، بەڵام کاتێک نایەوێت دوبارە پێناسەی سینەما بکاتەوە:\nگوتەی ئەمساڵ دەربارەی شاری [ڕۆما] بای ڕۆژهەڵات دەبێت، دوایین فیلمی ژان-لوک گۆدار، کە دوای فیلمی چێژی فێربوون و پیش فیلمی پراڤادا دروستکراوە. فیلمێکی ئیتاڵی. کە هێشتا هەروەک نهێنی و ڕازێکە. شتێک کە بڕیار بوو هێندەی ژیان و بە ئەندازەی ژیان شیرین بێت [کە نییە!]. سێنەریز، دابەشکاری گەورە بە هاوکاری بڵاوکراوەی ڕیزۆلی بڕی سەد هەزار دۆلاری داوە بە جیانی بارسێلۆنی بۆ بەرهەمهێنانی “فیلمێکی وێسترنی ڕەنگاوڕەنگ لە نووسینی کۆهن-بێندیت، دەرهێنانی ژان لوک گۆدار و ڕۆڵبینینی ژان ماری ڤۆلۆنتە.” بەڵام ئایا فیلمەکە پێویستی بە گوێڕایەڵیی مەرجەکانی سینەریز هەیە؟ من فیلمەکەم لە نمایشێکی تایبەت لە کۆمپانیاکەدا بینی، لە کاتێکدا بەرهەمهێن و پارێزەرەکەی ڕێنوێنییان دەکردم. سینەریز چاوەڕێی ئەوەیە کە فیلمەکە بفرۆشێت بەڵام وادیارە چاوەڕوانییەکی بێ هوودەیە و فیلمەکە هیچ لەو چاوەڕوانیەی ئەواندا نەبوو کە پێشبینیان دەکرد، هەڕەشە لە بەرهەمهێنەرەکان دەکات بۆ وەرگرتنەوەی پارەکەی بەڵام ئەمە لە کاتێکدا کە هیشتا هیچیان فیلمەکەیان نەبینیووە. نەبینینی فیلمەکە و هەموو ئەم کێشانە وەک شێتانەترین نوکتە دەردەکەوێت. بۆ نموونە: چەند ڕۆژێک لەمەوبەر گەنجێکم بینی و لێمی پرسی:”بیستووتە؟ لە دوایین فیلمی گۆدار دوو ئەسپ لەگەڵ یەکتر دەربارەی ماو[تسی تۆنگ] گفتوگۆ دەکەن!”.\nدە خولەک بەر لە دەستپێکی فیلمەکە جانی بارسێلۆنی داوای جگەرەیەکی لێمکرد، کاتێک شخارتەکەم داگیرساند تێبینیم کرد دەگریەت. لە تەنیشتیەوە پارێزەرەکە بە بێدەنگی وەستابوو. کاتێک گەڕاینەوە هۆڵەکە، لە کۆتا ڕیزی کورسییەکان ئێتۆرا ڕۆزبەک دانیشتبوو، گەنجێکی ملیۆنێری قژدریژ. پاش تێپەڕینی دە خولەک، هێشتا فیلمەکە لە سکانسی یەکەمدا بوو، واتا ئەو شوێنەی کە دوو گەنج لە سەر چیمەن پاڵکەتوون و ساوندتراکی گۆدار (لە کاتێکدا لە کەشێکی سرووشتی دروستکراوە و درووشمی سیاسی دەگوترێتەوە) دەبیسترێت، گۆداری دوبارە! بەڵام ئەم نوکتەیە لێرە تەواو دەبێت. دوای نیو کاتژمێر، ڕووناکییەکان هەڵکران و پارێزەرەکە شێتانە دەیگوت:” من لەگەڵ قسەکانی گۆدار هاوڕام، بەڵام ئەمە فیلم نییە! سینەریز داوامان لەسەر تۆمار دەکات!”\nمن وەڵامیم داوە و گوتم:”گوێبگرە دکتۆر، ئەو شتەی کە بە شێوازێکی هونەری پێناسەی فیلم دەکات ماوەی چاپ بوونی دەنگ و وێنەیە. کەواتە بە شێوەیەکی زانستی و کرداری ئەو شتەی تەماشای دەکەیت فیلمە.” پارێزەرەکەش وەڵامی دایەوە: “من پیاوێکی کرداریم، ئەو شتەی ئێمە وا تەماشای دەکەین دادوەر بڕیار دەدات کە ئەمە فیلمە یان نا.”\nوەڵامی پاریزەرەکەم دایەوە: “جەناب، لە چەمکی جوانیناسیدا هیچ یاسایەک بوونی نییە کە بڵێت فیلم چییە! ئەگەر هەر دادوەرێکیش بڕیاری ئەوەی دا کە ئەمە فیلم نییە، تۆ دەتوانی داوای ئیستیناف بکەیت.”\nلە ناوەڕاستی گفتوگۆکەدا و لەناکاو ڕووناکییەکان کوژانەوە و وێنەیەک لە سەر پەردە نمایش بوو لەگەڵ دەنگی گۆدار. گۆدار بە تۆنی قەشەیەکی پڕۆتستانتی پرسیی: سینەما چییە؟ پاریزەرەکە دای لە قاقای پێکەنین و گۆدار لە قسەکانی بەردەوام بوو و لە سەر پەردە وێنەی جان ماریا ڤۆلۆنتەی لە سەر ئەسپیک پیشان دەدا، کە جەستەی سوورپیستێک ڕادەکیشێت.\nگلوبێر ڕۆشا و گۆدار\nفیلم چییە؟ هەموو ڕۆژ بەڕێوبەرەکان فەرمان بە دەرهێنەرەکان دەدەن کە فیلم دروست بکەن. ئەم بەڕێوبەرانە دەکرێت برێژنێف – مۆسفیلم یاخود نیکسۆن – پارامۆنت بن. ئەو دیمەنەی لە فیلمەکەی گۆدار بینیمان لە راستیدا دیمەنێکی دوبارە و ئاسایی وێسترنی هاڵیوودی بوو: ئەفسەرێکی پیادەی ئەمریکی سوورپێستێک ئەشکەنجە دەدات. ئەم دیمەنە دووبارە بۆتەوە، بەڵام ئەم جارە ئەم ئەفسەرە خەریکی خوێندنەوەی کتێبێکی باوی شۆڕشگێڕانەیە. لەم دیمەنەدا وێنەیەک دەبینین و گوێمان لە دەنگی فیلمێکی پێشکوتووە، وەک ئەو فیلمانەی هەموو ساڵیک بۆ فیستاڤاڵگەلێکی وەک پازارۆ و لایپزیک دەنێردرێن: فیلمێک کە هاوشێوەی فیلمەکانی پێشووترە کە بینیمان، پیشاندانی هەمان وێنەی سەرنجڕاکێش بە ناوەڕۆکی بەتاڵ.\nدوای ئەوە، کۆمەڵێک وێنەی دیکە پیشان دەدرێن لەگەڵ کۆمەڵێک پرسیار دەربارەی سینەمای سەربازی کە هەمیشە ڕوحێکی ڕەخنەیی هەیە. بە پارێزەرەکەم گوت: “ئێستا بینیت، ئەم کیشەیە بەردەوام دەبێت. ئەگەر دادوەر بیەوێت وەک گەوادێک هەڵسوکەوت بکات (واتا بڕیار بدات کە ئەمە فیلم نییە) ئەو کات دەبێت بانگی مۆراڤیا، لیۆ شتراوس، مارکۆزە و سارتەر بکەیت بۆ ڕوونکردنەوە دەربارەی ئەو فیلمەی بینیت. فیلمی گۆدار دەتوانیت زەڕبە بوەشێنێت، سێنەریز پێی باشترە سەد هەزار دۆلار لەدەست بدات لەبری ئەوەی ئابڕووی بچێت.”\nپارێزەرەکە گوێی لە دەنگم نەبوو، چونکە بە تەواوی نوقمی فیلمەکە بووبوو. بارسێلۆنی نزای دەخوێند. وادیار بوو ئێتورا مەسخی ئەو بێدەنگییە ئاژەڵییە بوو کە لە ئامادەیی بلیمەتێکی ئاڵۆز دروست بووە.\nوێنەگەلێکی زۆر هاتن و ڕۆیشتن لە کاتێکدا فیلمەکە تەژی بوو لە گوتە و گفتوگۆ، دواتر فیلمەکە تەواو بوو. پارێزەرەکە ئیستا لە جارەکانی پیشوو تووڕەتر بوو، لە کاتی هەستان پێم گوت: “بە بڕوای من تەنیا کیشەی فیلمەکە ئەوەیە ڕەنگە نەتوانێت لە سانسۆری ئیتاڵیا دەرباز بێت. جگە لەمە کێشەیەکی تری نییە و بەهەمان ئەندازەی ئەوەی فیلمێکی باشە، فیلمێکی بازرگانیشە وەک فیلمەکانی تر.”\nپارێزەرەکە پێیگوتم تۆ گەشبینیت و ڕۆیشت. منیش لەگەڵ دەنگ هەڵگری فیلمەکە، خۆزێ ئەنتۆنیۆ ڤێنتورا لە ساڵۆنەکە ڕۆیشتمە دەر و هەندێک شتم پێگوت: “مۆنتاژی دەنگی فیلمەکە نایاب بوو و گۆدار ڕۆژێک واز لە تۆمارکردنی دەنگ دەهێنێت. هەروەها ئەمە هەرگیز فیلمێکی سیاسی نییە کە عادەتەن گۆدار دروستی دەکات، بەڵکو فیلمێکی ئانارشیستییە لە سەر هێڵی کارەکانی ئارتۆ و جاری.” ڤێنتورا قسەکانمی پشتڕاست کردەوە و گوتم: “وەک جوویەک، بەڵام ئێمە لە بەڕازیل بە سەد هەزار دۆلار دەتوانین پیشەسازی فیلم دروست بکەین!”\nئان ڤیازمێسکی – بای ڕۆژهەڵات\nکاتێک جیانیم بینی گوتم:” شتێک لە مۆنتاژی دەنگ و وێنەکاندا هەیە کە من بێزار دەکات: ئانارشیزمێکی بۆرژوازی، وێرانکاریی ئەخلاقی، شتێک کە خۆی زۆر بە جددی وەردەگرێت. جیانی چی دەبوو ئەگەر [سباستیان] باخ بۆ ئەوەی گوێی لێ بگیرێت لە فیستیڤاڵێکی مۆسیقی، دەستەواژەی چەپگەرایی لە مۆسیقاکەی بەکار دەهێنا؟ یاخود مۆندریان نیگاری چەپە ئەفسانەکانی لە تابلۆکانی دەکێشا؟ تەنانەت لە بەڕازیلیش ئەگەر تۆم خۆی بەدەستەوە دا و سوودی لە دەستەواژەی چەپەکان وەردەگرت لە مۆسیقاکەی؟ دەزانی جیانی، لە یادمە ڕۆژێک نیکۆڵاس ڕەیی پیر لە فیستیڤاڵی کان پێیگوتم:” هەرجارێک تەماشای فیلمەکانی گۆدار دەکەم هیچ نامجووڵێنن لەگەڵ ئەوەی وێنەکانیش جوانن، کێشەی گەورەی ژان-لوک ئەوەیە کە بوێریی ئەوەی نییە دەربارەی خۆی بدوێ.”\nجیانی وەڵامی دایەوە:” ژان-لوک نیگەرانم دەکات.”\nڕووم کردە ڤێنتورای پیر، “دەزانی زێ! نائومێدیی گەورەی گۆدار ئەوەیە ناتوانێت کەشوهەوایەکی سیاسی دروست بکات، ناتوانێت تووندوتیژی نەهێڵێت. هەمیشە بە لایەنێکی تیۆری لە واقیع نزیک دەبێتەوە. کاتێک گۆدار ئەفسەرێکی سووپای ئەمریکی نیشان دەدات کە خوێندکارێک ئازار دەدات ناتوانێت هیچ ترسێک پیشان بدات لەو گرتە جوانەدا. یەکێک لە جوانترین گرتەکانی سینەما، گرتەیەک کە دەتوانێت هەر سینەفیلییەک ببوورێنێتەوە.”\n“ڕاستە.” زێ قسەکەمی پشتڕاست کردەوە:” لەو دیمەنەی کە ئەفسەرەکە هێرش دەکاتە سەر خۆپیشاندەران، گۆدار دەیویست دیمەنێکی دڕندانە دەرچێت بۆیە داوای لێم کرد کە دەنگەکە بەرزتر بکەمەوە، ئیتر ئەوەی کە مایەوە هەر ئەوە بوو کە بینیت، دیمەنێکی سادە و تەقریبەن لیریکی.”\n“بەڵام ئەم دیمەنە زۆر جوان و زیرەکانە دەرچووە! چونکە هاوکات چوار کامێرا وێنە دەگرن، لە مێژووی سینەمادا بێ وێنەیە.” من وەڵامی زێم دایەوە و ئەویش بە چرپەوە لەبەر خۆیەوە گوتی:”بەڵێ، بەڕاستی جوانە.”\nدرێژەم بە قسەکانم دا:” زێ! تا زیاتر بیر لە فیلمەکە دەکەمەوە زیاتر دژی فیلمەکەم، چونکە ئەوە ئێمەین بووینەتە هۆکاری لاوازی و خراپی فیلمەکە. ئەم فیلمە چیرۆکی بەدبەختی و نەگبەتیی ئێمەیە لەلایەن بۆرژوایەکی فەڕەنسی کە خەریکی کاری خۆیەتی و مارکسیزم شیدەکاتەوە. بابەتێک کە ڕەنگە من زۆر باش لێی تێنەگەم بەڵام لەوە دڵنیام ئەویش هێندەی من لێی حاڵی دەبێت. ئەگەر پڕۆفیسۆرێکی زانستە سیاسییەکان یارمەتیی بدات کارەکانی باشتر دەبن. هەرچۆنێک بێت، پێموایە ئەم هەوڵە بێئومێدانە بۆ شیکردنەوەی مارکسیزم ناتوانێت کیشەکانی ئەمڕۆ چارەسەربکات، نازانم… ئەم فیلمە لە نوکتەیەکی گەورە دەچێت.”\nبەردەوام بوونم لەسەر کاردانەوەم بەرانبەر فیلمەکەی گۆدار بێ سوودە. لە بەڕازیل کاتێک ڕۆشنبیرێک حەز بە فیلمێکی سینەما نۆڤۆ نەکات، بە تۆنی پیاوێکی زاناوە دەڵێت:”ئەمە فیلم نییە.” بە شێوەیەکی گشتی سینەما بۆ ڕۆشنبیرەکان ئەوەیە کە ملکەچی مۆدیلی ئەمریکا ببێت، ئەو سینەمایەی ئەوان لە منداڵییەوە تەماشای دەکەن هاوشان لەگەڵ گرێی ئۆدیبیاندا: بە کەمترین بزۆکی و هاندان. ئەمەش گەمژەییەکی تەواوەتییە. ڕۆژێک لە کەنار دەریا ڕۆشنبیرێکی ڕیۆ پێیگوتم:”حەزم لە فیلمی El Justicero  نییە چونکە کامیراکە هەمیشە جێگیرە، لە فیلمە کۆمیدییەکان دەبێت کامیرا زۆر بجووڵێت.”\nو لە هەموو گرووپەکان وەکو کابرای باوک ڕەفتار دەکەن. ڕۆشنبیرانی مۆد، ئەوانەی کە لە ئێستادا مۆدیلێکی سینەمای مۆدێرنیان لە مێشکدایە، دەبێت دەربارەی کارەکەی گۆدار (بای ڕۆژهەڵات)ـیش بڵێم کە ئەوان دەترسێنێت. من هۆشیاری دەدەم بە هەموو ئەو گەنجانەی لەم چوار-پێنج ساڵەی ڕابردوودا لاسایی گۆداریان دەکردەوە: ئەوان دەبێت خێراتر بەرەو پیش بچن، لەکاتێکدا لە دوایین دوو فیلمیدا گۆدار دەبێت هەموو شتێک بگۆڕێت و بە جۆرێکی تر فیلم دروست بکات، چونکە بەڕاستی ئەم جۆرە کارکردنە دوبارەبووەوەیە شایەنی لاساییکردنەوە نییە. هەر چەند زیاتر بیر دەکەمەوە بەداخەوە لەگەڵ [فیلمی] بای ڕۆژهەڵات مۆدیلی گۆدار کۆتایی پێهات و ئەوەش ژان-لوک خۆیاتی کۆتایی بە خۆی دەهێنێت، بە زیرەکییە ترسناکەکەی. ئەمانە دوایین قسەم بوو بە ڤێنتورام گوت:”تراژیادیا گەورەکە لەوەدایە کە لە ئەمریکای لاتین، ئارەزوویەکی ترسناکی لاسایی و تەقلیدکردنەوە هەیە، هەر وەک چۆن ئەفریقییەکان دەبێت دەرگای چوونەدەرەوە نیشانی سپیپێستەکان بدەن، ئێمەش دەبێت ڕێگری بکەین لەو فیلمە بێگانانەی دەرەوەی بەڕازیل. سینەمای بەڕازیل تەنیا کاتێک پێش دەکەوێت کە بینەران، ڕەخنەگران و فیلمسازان تەنیا فیلمی بەڕازیلی ببینن. بۆ گۆدار سینەما کۆتایی هاتووە، بۆ ئێمەش سینەما تازە دەست پێدەکات. ئێمە لە بەڕازیل کامێرامانی وەک دیب لوتفیمان هەیە کە بە گرتەدرێژەکانی Long Shot ئەرز و زەوی دەدات بەیەکدا! گۆدار ئەگەر کارەکانی دیب ببینێت دەکەوێتە سەر زەوی و چاوەکانی پڕ لە فرمێسک دەبن.”\nلە بەردەم ئەو پیاوە لاواز، کەچەڵ و چل ساڵەیەدا هەستی پوورێکی میهرەبانم هەبوو کە شەرم دەکات لە پێدانی شیرینی بە برازا دڵتەنگەکەی. وێنەیەکی گەمژانەیە، بەڵام گۆدار هەستەکان دەخرۆشێنێت. با جددیتر قسە بکەم: وەک باخ یان مایکلئەنجیلۆ کە سپاگێتییەکی پڕ لە سیسرک دەخوات و بیر دەکاتەوە کڵێسای سیستین یاخود ئاکتوس تراگیکوس شایەنی وێنەکێشان نین. گۆدار ئێستا لە هەمان بارودۆخدایە: متەوازعتر لە فرانسیس ئەسیسی، شەرمکردن لە بلیمەتییەکەی، خۆشاردنەوە لە جیهان، وەک منداڵ گریان کاتێک بارسێلۆنی گاڵتەی پێدەکرد، گلەیی کردن لەوەی لەبیرکراوە و وێران بووە، سەرکەوتنی و بوونە گەورەترین دەرهێنەر لە دوای ئایزنشتاین، ڕاستڕەوێکی ئانارشیی بۆرژوای سویسڕیی. تکایە ئەم کارە بوەستێنە، :”من تەنیا کرێکارێکم لە سینەمادا، کەواتە لەگەڵ مندا دەربارەی سینەما قسە مەکە، من تەنیا دەمەوێت شۆڕش بکەم، کۆمەک بە مرۆڤایەتی بکەم.”\nئەمە گۆدارە، پەنابردنە بەر یانەی چەپەکان بۆ داواکاریی کۆمەک، سوود وەرگرتن لە پارەی پرۆدەکشنەکان بۆ گوزەراندنی پشوویەکی خۆش لە سیسیل، جێهێشتنی کۆهن بێندیت و لێکۆڵینەوە هیستیریکەکەی ماو-سپۆتیک و خێڕا ڕاکردن بەرەو پاریس بۆ نماییشی هەندێک بەشی فیلمەکەی دەربارەی چیکۆسلۆڤاکیا، گەڕانەوە بۆ ڕۆم و ڕاگەیاندنی ئەوەی کە ئەو نایەوێت لە ڕێی فیلمەوە پارەی دەستبکەوێت و لە کۆتاییدا گلەیی کردن لە من کە ئەقڵیەتی بەرهەمهێنێکی سینەماییم هەیە. دوای هەموو ئەم ڕووداوانە، داوا لە من دەکات بۆ وێرانکردنی سینەما کۆمەکی بکەم. من پێم گوت کاری من شتێکی دیکەیە، کاری من دروستکردنی فیلمە لە بەڕازیل و جیهانی سێیەم. دواتر داوام لێدەکات لە فیلمی بای ڕۆژهەڵات دەور ببینم و ئەگەر حەزیش بکەم ببمە دەرهێنەری بەشێکی فیلمەکەش، من کە مەیموونێکی پیرم پێم گوت وەرەوە سەر خۆت، چونکە من تەنیا بۆ سەرکێشی و ماجەرا لێرەم، ئەوەندە گەمژە نیم لەگەڵ بە بزووتنەوەی ژیگۆلۆی لەبیرنەکراوی مانگی ئەیاری ٦٨ بکەومە چاڵەکەوە.\nکاری گۆدار سادەکردنەوەی هەموو پرسەکانی ئەمڕۆی ڕۆشنبیریی ئەورووپایە بۆ یەک پرسیار: ئایە هونەر شایەنی ئافراندنە؟ دەبێت بڵێم ئەمە پرسێکی کۆنە، پاولۆ فرانسیس دەڵێت: [جەیمز] جۆیس ڕۆمانی تێکدا! و ئەوە ئەو شتەیە ئەمرۆ ئەورووپییەکان بێزار دەکات: بابەتی سوودی هونەر بابەتێکی دێرینە، بەڵام دیسان بۆتەوە بە مۆد و لە سینەمادا گۆدار بۆ ڕووبەڕووبوونەوەی ئەم قەیرانە، تەنیا ماوەتەوە. گۆدار ئەو شتەیە کە فێرناندۆ سۆلاناس لە بۆینس ئایرس پێمانی پیشان دا: حەقیقەت ئەمەیە، ڕۆشنبیرانی ئێمە تێبگەن یا تێنەگەن سینەمای ئەورووپا و ئەمریکا گەیشتۆتە ڕیگەی کۆتایی و هیچ هیوایەکیش نەماوە، تەنیا هیوایەکیش بۆ سینەما مابێتەوە، دروستکردنی فیلمی وڵاتانی جیهانی سێیەمە. لە ڕاستیدا ئەوە دەرکەوتەی هەمان قەیرانە ئەگەر نا بۆچی گۆدار داوا لە ئێمە دەکات لەگەڵیدا فیلم دروست بکەین؟\nلە [فیلمی] بای ڕۆژهەڵات لە من دەپرسێت کە رێی چارەنووسی سینەما چییە؟ و خۆی وەڵامی دەداتەوە:”ئەم ڕێیە سینەمای سەرکێشیی جوانیناسیی و پرسی فەلسەفییە، لە کاتێکدا سینەمای جیهانی سێیەم: سینەمای ترسناک، مەعنەوی و بێ ناوەڕۆک، لە شوێنێک کە بابەتە پراکتیکییەکان بڕیاردەدەن، پرۆدەکشن و بریکاری پەخش و ڕاهێنانی ٣٠٠ دەرهێنەر بۆ دەرهێنانی ٦٠٠ فیلم لە ساڵیکدا تەنیا لە بەڕازیل، ئەویش بۆ پاشەکەوتی پارەیەکی زۆر بۆ یەکێک لە گەورەترین بازاڕەکانی جیهان.”\n“کام ڕێگە ڕێی سینەمای سیاسییە”\nگلوبێر ڕۆشا وەک ئەکتەر لە بای ڕۆژهەڵات\nدوبارەی دەکەمەوە: جیاوازییەکە ئەوەیە، لە لایەک شەکەتییەکی گشتی هەیە لەلایەن تەماحی سەرمایەی گەورە و تەنانەت گۆدار، لە دۆخی نائومێدانەیدا و بە هەمان ئەندازەی ویستی ئەو بۆ دەرباز بوون لێی، خەریکی دروستکردنی فیلم لە دوای فیلمە. فیلمگەلێک کە هەر لەلایەن خودی ئەو سیستەمەوە پشتگیریی دارایی دەکرێت. سیستەمێک هیچ بۆی گرنگ نییە گۆدار بە هەموو توانایەکییەوە هێرشی دەکاتە سەر، چونکە خودی سینەما ئێستا شەکەت بووە و تەواوی جیهانی ئەمڕۆش بەهۆی بۆمبە ئەتۆمییەکان لە حاڵی وێران بووندایە.\nبودجەی فیلمی بای ڕۆژهەڵات لەلایەن ئێتورا رۆزبەکەوە دابینکراوە و ئەم گەنجە نوێنەری فیاتە. لە کاتێکدا لەم دواییانەدا فیات پارەی چەند فیلمێکی تیرۆریستی و ئانارشیستیی دابین کردووە و لە بنچینەدا ئێتورا هیچ بۆی گرنگ نییە چ جۆرر فیلمێک دروست دەکرێت، چونکە ئەم فیلمە وەک هەر فیلمێکی تر بێ زەرەر و زیانە، و جوانیی مەزنی فیلمەکە تەنیا ئەوەیە: جوانییەکی غەمگین لەلایەن بلیمەتێکی دڵتەنگەوە شاعیرێک لەدایک بووە. لەلایەکی دیکە فیلمەکە ماندووە، هەر بۆیە هیچ وێنەدانەوەیەکی نییە، بە پێچەوانەوە ئێمە لیرەین، ئێمە، ئەوانی دیی جیهانی سێیەم دەبینین و ڕێی فیلم دروستکردنمان هەیە.\nگۆدار و هاوکارانی لەسەرو سفرەوەن، ئێمە لەژیر سفرەوە\nئێمە بۆ بەرگری لە خۆمان سەرمایەیەکی گەورەمان نییە. بە پێچەوانەوە بە تووندی سانسۆر لە پشتگیرییەکانمان دەکەین. هەروەها ئێمە بینەرانێکمان هەیە کە ڕقیان لە فیلمەکانمانە، چونکە موعتادی فیلمە بازرگانی و بیانیی و نەتەویی بوون، هەروەها لە سەرەوەی بازاڕەکەدا، ڕۆشنبیرانێکمان هەیە ڕقیان لە فیلمەکانی ئێمە دەبێت چونکە موعتادی فیلمەکانی گۆدار بوون و لە ڕاستیشدا ئەمانە ڕقیان لێمانە کە چونکە لە وڵاتێکدا فیلم دروست ناکەین کە ئەستیرەی وەک گاری کووپەری تێدا نییە و بە زمانێک دروست نەکراوە، کە چۆن بڵێت:”I Love You” زۆر بە سادەیی جیاوازییەکە هەر ئەمەیە، ئەوەی کە شایەنی گوتنە و دواهەمین قسەم لەبارەی گۆدارەوە بکەم:\nهونەر لە بەڕازیل (یاخود هەر وڵاتێکی دیی جیهانی سێیەم) واقیعترن، بەڵی قوربان! وڵاتە گەشەنەکردووەکان کە هونەری بەهێز یاخود نیشتیمانیی شێتانەی نییە، شایەنی بەزەییە. چونکە بەبێ هونەرەکەی لاوازترە (مێشکیشی دەکرێت داگیربکرێت) و لێرەوە دەکرێت ترسناکترین داگیرکاریی ئابووری سەرهەڵبدات. بەتایبەت لە بواری سینەمادا، داوا لە هاوکارەکانم دەکەم بەبێ هیچ گومانێک، لە ڕەخنە و سووکایەتی و بوختانەکان ئارام بگرن، چونکە من ئێستا بێگومان بەو ئەنجامە گەیشتووم سینەما نۆڤۆی بەڕازیل لە ئیستادا ئەو وێنە و دەنگانە بەرهەم دەهێنێت کە دەتوانین ناوی بنێین سینەمای مۆدێرن.\nدوای تەماشاکردنی بای ڕۆژهەڵات ئەو قسانە کۆتاییم بە پارێزەرەکە نەگوت چونکە خۆشی حەزی لە فیلمەکە نەبوو، منیش نەمدەویست ئاگرەکە خۆشتر بکەم، بەڵام ئیستا چ پێیان خۆش بێت یاخود نا دەمەوێت بە هەموان بڵێم، لیرە واتا دوور لەو سەرزەمینەی زۆرم خۆش دەوێت: من بە کڵۆز-ئەپ (گرتەی نزیک) جەستەی گۆدارم بینی، لە سەر شاشە خۆی کوشتبوو، ئەوە وێنەی مرگی داگیرکار بوو. هاوڕێیان، من جەستەی مردووی کۆڵۆنیام بینی! ئەگەر وەک بەڕازیلییەک هەندێک ئیمتیازاتم وەرگرتبێت من ببەخشن، بەڵام ئەوەی لەم هەواڵەدا دەمەوێت ڕایبگەیەنم و ببیسترێت: ئێمە بەردەوام دەبین لە دروستکردنی فیلم لە بەڕازیل!\n بۆ یەکەم جار لە ٣١ـی جانیوەری ساڵی ١٩٧٠ لە گۆڤاری مانچێتە، ژمارە ٩٢٨دا بڵاو بۆتەوە بە ناونیشانی O último escândalo de Godard‘.\n بۆ خوێندنەوەی مانیفێستۆی سینەما نۆڤۆ، نووسینی گلوبێر ڕۆشا، بڕوانە:\n Wind from the east – Jean-luc Godard – 1970\n La Gai Savoir – Jean-luc Godard – 1969\n Pravada – Jean-luc Godard – 1970\n ئەنتۆنیۆ “تۆم” کارلۆس برازیلیرۆ دی ئالمێدیا جۆبیم (٢٥ـی جانیوەریی ١٩٢٧ – ٨ـی دیسێمبەر ١٩٩٤) ئاوازدانەر و گۆرانیبێژی بەڕازیلی.\n El Justicero by Nelson Pereira dos antos in 1967\n The fashionable intellectuals\n پاولۆ فرانسیس (١٩٣٠ – ١٩٩٧): ڕۆژنامەنووس، ڕۆماننووس و ڕەخنەگری بەڕازیلی.\n فێرناندۆ ئێزکویلا سۆلاناس: دەرهێنەر، سیناریۆنووس و سیاسیی ئەرژەنتینی.\n :Fiat Money دراوی کاغەزی کە لەلایەن دەوڵەتەوە دەردەکرێت بە بێ ئەوەی لە بەرانبەر بڕی دراوەکە، ئاڵتوون لە خەزێنەدا هەبێت.


هێزەکانی عێراق 13 تشرینی دووەم بەناو 'فەرماندەی هێرشبردن'ی داعشیان دەستگیرکرد لە پارێزگای نەینەوا. [خاوەنی وێنە بەڕێوبەرێتی هەواڵگری سەربازی عێراق]\nهەواڵگریی سەربازیی عێراق چوارشەممە (13 تشرینی دووەم) ئەندامێکی باڵای "دەوڵەتی ئیسلامی" (داعش)ی دەستگیرکرد لە پارێزگای نەینەوا، كه وەك "فەرماندەی هێرشبردن"ی گروپەکە ناسێنرا.\nشرۆڤەکاری ئەمنی فازڵ ئەبو رەغیف وتی دوای شوێنکەوتنی جموجۆڵەکانی لەنزیکەوە، هێزەکانی هەواڵگریی عێراق ئەندامەکەی داعشیان خستە کەمینەوە لە کەمپی جه‌دعه لە ناوچەی گەیارە، باشوری موسڵ.\nوتی بەناو "فەرماندەی هێرشبردن" سەرکردەیەکی باڵای داعش بووە لە "ویلایەتی موسڵ" و بەرپرسە لە چەندین هێرشی تیرۆریستی.\nئەبو رەغیف وتی ئەو پیاوه لەپشت چەندین هیرشەوە بووە کە لە دوو ساڵی رابردوودا ئەنجامدراون لە ناوچەکانی رۆژئاوای نەینەوا وەك شەنگال و عەیازییە و قەیرەوان، هەروەها لە ناوچەکانی رۆژهەڵاتی موسڵ.\nسەربازانی عێراق ئۆپەراسیۆنێکی گەڕان و پشكنین ئەنجامدەدەن بۆ دۆزینەوەی پاشماوەکانی داعش له 4 تشرینی دووەم. [خاوەنی وێنە وەزارەتی بەرگری عێراق]\nوتی "فەرماندەی هێرشبردن" یەکیك لە کەسە سەرەکییەکانی سەر لیستی داواکراوان بووە لەلایەن دەسەڵاتدارانی عێراقه‌وه و تۆمەتبارە بە "کۆتایهێنان بە ژیانی بیتاوانەکان لەڕێی تەقاندنەوەی ئۆتۆمۆبیل و فەرمانکردن بە خۆکوژەکان".\nئەبو رەغیف وتی هیواخوازە دەستگیرکردنی ببێتە دەسخستنی "زانیاری زیاتر لەسەر جموجۆڵەکانی پاشماوەکانی داعش و تاوانەکانی پێشوویان و شانە شاراوەکانیان".\nئەندامەکەی داعش دوای ددانپێدانانی ئه‌ندامانی شانەیەکی 14 ئەندامی لە پارێزگای نەینەوا دۆزرایەوە.\nددانپێدانانی سەرکردەیه‌كی داعش، بەدر زەرکوتی، بووە هۆی گرتنی، كه خۆی لە تەمموز دەستگیرکرا و پێشتر بەشدارببوو لە چەندین هێرشی خوێناویدا لە ناوەند و باشوری عێراق کە ژمارەیەکی زۆر مەدەنییان تێدا کوژرا و بریندار بوون.\n'بانکێكی زانیاریی فراوان'\nئەبو ڕەغیف وتی لە ئۆپەراسیۆنێکی دیکەدا چوارشەممە، هێزەکانی هەواڵگریی عێراق شەش ئەندامی شانەیەکی داعشیان دەستگیرکرد کە وەك بەشێكی "ویلایەتی موسڵ" کاریانکردبوو لە چەندین بەشی پارێزگای نەینەوا.\nوتی شانەکە "ئه‌ركی وەك چاودێریکردنیان" ئه‌نجامده‌دا، جگە لە ئه‌ركی كارگێڕیی دیکە، وەك سەپاندنی لێكدانه‌وه‌ی تووندی گروپەکە بۆ شەریعە.\nوتی ئەوەش "بەشێك بوو لە شانەیەکی گەورەتر کە ئیستا ئه‌ندامه‌كانی لەژیر چاودێریدان".\nئەبو رەغیف وتی دەزگاکانی هەواڵگری بانکێكی زانیاریی بەرفراوانیان هەیە لەسەر "ویلایەتی موسڵ"ی داعش، کە تۆمارە ئەلیکترۆنییەکان و ددانپێدانانەکان لەخۆدەگرێت لەگەڵ ئەو دۆکیومێنتانەی لە هەڵمەتی سەر حەشارگەکانی گروپەکەدا دۆزراونەتەوە.\nوتیشی ئەو زانیاریانە "بوونەته هۆکاری دەستگیرکردن و دەرکردنی فەرمانی دەستگیرکردن بۆ سەدان لە پاشماوەکانی داعش کە لە بیابان و چیا و دۆڵەکاندا خۆیان حەشاردابوو یان وەك شانە شاراوەکان لە شارەکان و لەناو کەمپی ئاوارەکاندا بوون".\nبژین قاره‌مانه‌كانی هێزه ئه‌منییه‌كانمان!\nمن له خودا ده‌پاڕێمه‌وه كه بتانپارێزێت، ئه‌ی قاره‌مانانی هێزه ئه‌منییه‌كان.


چۆن چارەسەری کێشەی گرژبوونی ماسولکەکانی قاچ دەکەیت لە شەودا؟ - تۆڕی میدیایی خەڵک\nگرژبوونی ماسولکەکانی قاچ دەبێتە هۆی ئازارێکی زۆر و بەتایبەت لە شەوان و کاتی خەوتندا ڕوودەدات، ئەمانەی خوارەوە چەند چارەسەرێکی ئەم نەخۆشیەن:\n-لێخوڕینی پاسکیل:ڕۆژانە لێخوڕێنی پاسکیل بۆ چەند خولەکێک دەبێتە هۆی کەم کردنەوەی گرژبوونی ماسولکەکان.\n-خواردنەوەی ئاو:یەکێک لە هۆکارەکانی گرژبوونی ماسولکەکانی قاچ بریتییە لە کەمی ئاو لە لەشدا بۆیە هەوڵبدە رۆژانە لانی کەم ٦ بۆ ٨ پەرداخ ئاو بخۆیتەوە.\n-ڕاکێشانی قاچ:درێژکردنی قاچەکان پێش خەوتن بۆ ماوەی ٣ خولەک یارمەتیدەرێکی باشە بۆ پشودانی ماسولکەکانی قاچ.\n-وەرگرتنی کانزاکان: کانزاکانی وەکو پۆتاسیۆم و مەگنسیۆم کاریگەریەکی زۆری هەیە لە کەمکردنەوەی گرژبوونی ماسولکەکان، ئەم کانزایانەش لە ناو میوەکاندا هەیە بەتایبەت مۆز و پرتەقاڵ و ترێ و قەیسی.\n-داپۆشینی قاچەکان لە کاتی خەوتندا:هەوڵبدە لە کاتی خەوتندا قاچەکانت بە بەتانی یان سەرچەفێک دابپۆشی ئەگەرچی تەنکیش بێت بۆ ڕێگریکردن لە گرژبوونی قاچەکان بەهۆی سەرمابوونەوە.


ئه‌گه‌ری ده‌ستپێکردنی دووباره‌ی خه‌باتی چه‌کداری له کوردستانی ئێران\nی مانگی سێ ٢٦, ٢٠١٦\nحیزبی دێمۆکڕاتی کوردستانی ئێران،حدکا، ڕایده‌گه‌یه‌نێت ئه‌مساڵ هێزه‌کانی پێشمه‌رگه‌ی ده‌نێرێته‌وه بۆ ناوخۆی وڵات. ئایا ئه‌م ڕاگه‌یه‌ندراوه به مانای ئه‌وه ده‌بێت که ئه‌گه‌ری ده‌ستپێکی خه‌باتی چه‌کداری له کورستانی ئێران هه‌یه؟\nله ساڵانی ڕابردوودا، حیزبی دیمۆکڕاتی کوردستان، حدک، چه‌ند جارێک ڕایگه‌یاندبوو که هێزی بۆ ناوچه کوردنشینه‌کانی ئێران ناردۆته‌وه و چه‌ند جاریش له نێوان ئه‌و هێزانه و هێزه‌کانی ئاسایشی کۆماری ئیسلامی شه‌ڕ و پێکدادان ڕوویداوه.\nپرسیار ئه‌وه‌یه که بۆچی حیزبه‌کانی کوردستانی ئێران دوای زیاده له 20 ساڵ راگرتنی خه‌باتی چه‌کداری دیسان ده‌یانه‌وێت هێزه‌کانی خۆیان بنێرنه‌وه ناوخۆی وڵات؟ به پێی ئه‌و گۆڕانکارییانه‌ی له پانتای سیاسی ئێران به گشتی و له ڕۆژهه‌ڵاتی کوردستان به تایبه‌ت ڕوویداوه، ئایا حیزبه‌کانی کوردستانی ئێران توانای ئه‌نجامدانی خه‌باتی چه‌کداریان هه‌یه؟\nئه‌م خه‌باته له ئه‌م سه‌رده‌مه‌دا چه‌ند ده‌توانێت سه‌رکه‌وتووبێت یان ده‌سکه‌وتی ئه‌رێنی هه‌بێت؟ ده‌سه‌ڵاتی باشووری کوردستان به نیسبه‌تی ئه‌م ستراتژییه نوێیه‌ی حیزبی دێمۆکڕاتی کوردستانی ئێران چۆن هه‌ڵوێست ده‌گرێت؟\nله به‌رنامه‌ی "هه‌لۆ واشنگتن" ی ئه‌م حه‌وتووه‌دا ئه‌م پرسیارانه‌مان له گه‌ڵ به‌ڕێزان کاوه به‌هرامی، ئه‌ندامی کومیته‌ی ناوه‌ندی حدکا و عومه‌ر باڵه‌کی، ئه‌ندامی ده‌فته‌ری سیاسی حدک تاوتۆ کردووه.


داعش کوڕی ڕەسەنی ڕەچەڵەکناسی ئیسلامە لەناوچەکەدا – كولتور مه‌گه‌زین\n15/03/2018 14 min read0\nلەخۆتان نەپرسی بۆچی شێرکۆ بێکەس پشگیری ئەم گەلەریەی دەکرد؟\n15/05/2015 1 min read0\n25/12/2015 1 min read0\nگفتوگۆی دەنگی ئەمریکا لەلیەن نوسەر (ئاسۆ جەبار) لەگەڵ (بەکر عەلی)؛\nداعش کوڕی ڕەسەنی جینالۆژی یان ڕەچەڵەکناسیە لەناوچەکەدا، ڕەچەڵەک ناسیەوە سەیری بکەین.\nداعش کوڕی ڕەسەنی دەقە ئایینەکەی خۆیەتی.\nئەم بونەوەرە, بونەوەرێکی چەکدار نییە، بەڵکور بەرهەمێنەری کۆی مەرجە کۆمەڵایەتی و ژیانی ڕۆحی ئەو کۆمەڵگایەندا بەرجەستە دەبێت کەتێیدا گەشەی کردووە.\nلەئەورپاوە جۆرێک ئینتما دروست دەبێت داعش، ئەمەش لەسیحری پەیامە میتافیـزیکیەکەدایە کە لەمۆدێرنەدا مرۆڤ بوونی نییە. ئەفسونێکی دیکەی ئاینی هەیە کە سۆزی مرۆڤەکان ڕادەکیشێت، بۆ داعش.\nئیسلامیە میانڕەوەکان ناتوانن داعش تۆمەتباربکەن بەدژە ئیسلام، چونکە لەگەڵ داعشدا دەگەڕێنەوە سەر هەمان ڕەچەڵەکناسیەی کەهاوبەشن تێیدا، دەگەڕینەوە بۆ هەمان سەرچاوە و خێزانی یەکەم .\nهەموو گروپێکی کۆمەڵایەتی دەگەڕێت بۆ (ئیمۆن سوستێم ) و یان سوستێمی بەرگریکردن لەخۆی! داعش بۆ بەخشینی ڕەوایەتی بەخۆی تەکنیکی (وشەکانی خودا) بەکار دێنێت. خودا جارێک پەیامە و جاڕیک ئامڕازە.\nداعش ترۆپکی گەشەسەندنی ئیسلامە لەقۆناغە مەدینەکەیەدا، جارێکیتر لەسەدەی بیست و یەکدا دووبارەی دەکەنەوە. بەمانای گەڕانەوەیەکی جینالۆژیە بۆ قۆناغی مەدینەی ئیسلام. کەواتە چرکە ساتێکی دژەڕسەنایەتی نەبووە لە بزواتە ئیسلامیەکاندا. بەمانای کۆی بزواتە ئیسلامیەکان هەمیشە دەگەڕێنەوە بۆ ڕەچەڵەکەکەیان، ئەمەش وەهای کردووە کە ڕیفۆرم لەئیسلامدا ڕووینەدابێت، چونکە دانەبڕاوە لە مێژووە ڕەچەڵەکناسیەکەی (جینالۆژیەکەی)\nمێژووی ئیسلام، مێژوویەکی ژنیالۆژیە / ڕەچەڵکناسیە. دابڕانی ئەبستیمی (مەعریفی) ڕووینەداوە. ئیسلامیەکانی داعشی و میانڕەو لەڕووی سایکۆلۆژیەوە هەمان خەونی خەلافە دەبینین، کەواتە لەیەک فەزای هاوبەشی هەیە بۆ زەمەنی خوایی و خەلافەت .\nزەمەنی وجودی فڕێدەدرێت و بۆ زەمەنی ئایدیال و خودایی، لێرەشەوە زەمەنی ڕیالستی بوونی نامێنیت لەهزریدا.\nئایا داعش هێزیکی سێکسیە ، سیحریکی سیکسوالی هەیە؟ (پرسیاری ئاسۆ جەبار )؛\n(بەکر عەلی)؛ داعش پشتی بەستووە بەمیدیا؛ میدیا بریتیە لەدەزگا و پرۆگرام، توانیویانە کەپڕۆگرامێک دروستبکەن بۆ پەیامەکەیان، بۆ نمونە فۆرمی دەموچاو ودیزاینی جلیان لەدیزاینی سۆفیەکان دەچێت بەڵام کەچەکیان پێیەودەردەکەون و دیزاینی جەستە بەرجەستە دەکەن، ئەمەش حاڵەتێکی سێکسی نیشاندەن، بەمەش پیاوەتی زەقدەبێتەوە و هەروەها مێنەییەیدا بەداپۆشراوەکانیان زیاتر سەرنجڕاکێشترن بەوەی حەزمان بۆ بینینی نەبینراو زیاد دەکات.\nپیاوی مۆدێرن بەردەوام دەم و چاوی پاکە و ڕیش و سمێڵی تاشراوە، ئەمەش دەم و چاوێکی مێینەیە، کە داعشە پیاوەکان بەپێچەوانەی ئەوەوەن و دەموچاویکی ڕیشن و توڕەن و دوورن لەمێینە بوون. ئەمەش دژە هاوڕەگەزی و یەکسانی نێر ومێیە کە لەمۆدێرنەدا بوونی هەیە، بەمانای دەیانەوێت هەقیقەتە جینالۆژیایەکەی زیندووبکەنەوە.\nنابێت لەبیرمان بچێت ئەوانەی کەدوای داعش کەوتوون، لەبەرئەوەیە دەتوانن حەزە سێکسیەکانیان فەراهەم بێت و ڕەوایەتی وەردەگرێت بۆ خۆی، سێکسوالیتی ڕەوایەتی خودایی وەردەگرێت. ئەمەش بەرجەستە بوونی ئەو چەپاندنە گەورە سێکسوالیە کەکۆمەڵگە ئیسلامیەکان لەژێریدا دەناڵێنن.\nئەمەو زۆریتر لەم گفتوگۆیەدا ؛ دەتوانن کلیک بەکەن سەر ئەم بەستەرە بۆ گوێگرتن لەکۆی گفتوگۆکە:


09:05 - 15/01/2022\nپێشبینی بورجەکان بۆ ئەمڕۆ 15ی كانونی دوەم لە خەندان لایفەوە بخوێنەرەوە.\nچانسێکی نوێت هەیە بۆ ئەوەی هەنگاوی نوێ بنێیت و روبەڕوی بەربەستەکان بیتەوە بەبوێرانە، باشترە لەلایەنی سۆزدارییەوە کەمێک بە ئاگابیت لە دوژمنەکانت، بەڵام هەوڵبدە کاتێکی خۆش بەسەربەرە، راهێنانی وەرزشی بەسودە لەم وەرزەدا و بەردەوام بە لەپێناو پاراستنی تەندروستیت.\nپرۆژە و کاری نوێ چاوەڕێت دەکات و گۆڕانکاری گەورە روەدەدات، بەڵام باشترە کەمێک زیاتر سەرنج بدەیت، کەسێکی گرنگ دەناسیت لە ژیانتدا و رەنگە پەیوەندی سۆزداری دروست بکەیت، هەمیشە پارێزگاری لە لایەنی دەرونیت بکە و هەوڵبدە ئارام و لەسەرخۆبە.\nپێش ئەوەی کێشەکان ئاڵۆزتر بێت هەوڵی چارەسەرکردنی بدە باشترە، رەنگە هەندێک جار پەرۆشیت بۆ کارەکەت لە دەست بدەیت بەڵام کاتییە و سەرکەوتنت لەپێشە، بە قۆناغێکی هەستیار و خراپدا تێپەڕدەبیت لەلایەنی سۆزدارییەوە، زیادەڕەوی لە خواردندا مەکە.\nهەوڵبدە دڵنیابیتەوە لە بونی پێداویستیەکانت بۆ بەڕێوەبردنی کار و چالاکیەکانت لەلایەنی پیشەییەوە بۆ ئەوەی هەنگاوی نوێ بنێیت و بگەیت بە ئامانجەکانت، هێندە نەرێنی بیرمەکەرەوە لەبەردەم خۆشەویستەکەت هەمیشە هەوڵبدە ئەرێنی بە، تەندروستیت باشتر دەبێت.\nخۆت مەدزرەوە لە راپەراندنی ئەرکەکانت و هەوڵبدە لە تاقیکردنەوەکان سەرکەتو بیت لەلایەنی پیشەییەوە لەهەمو بارودۆخێکدا، کەمێک توڕەیت کەم بکەرەوە بەرامبەر خۆشەویستەکەت، دەنا کێشەی گەورەت بۆ دروست دەبێت، ئاگاداری کاتی خواردن و خەوت بە باشترە.\nهێندە کارەکان ئاڵۆز مەکە، هەمیشە خۆت بگونجێنە لەگەڵ بارودۆخی کارەکەت، رێگە مەدە خەم زاڵبێت بەسەرتدا و بێ هیوات بکات، سەرنجی هەموان بەلای خۆتدا رادەکێشیت بەڵام هەوڵبدە زۆر وریابیت لەلایەنی سۆزدارییەوە، ئاگاداری ژەمە خۆراکیەکانت بە و رێگە مەدە کێشت زیادبکات.\nهەواڵێکی نوێ دەبیستیت یان رەنگە گۆڕانکاریەکی گرنگ روبدات و لەلایەنی پیشەییەوە ماددیەوە بارودۆخت باشتر ببێت، خەونەکانت نزیک دەبێتەوە لەگەڵ خۆشەویستەکەت و هەوڵبدە سود لەو چانسانە ببینە کە دێنە بەردەمت، باشترە کاتێک تەرخان بکەیت بۆ وەرزش کردن.\nچانسی باشتر دێتەپێش، بەڵام دەبێت هەوڵبدەیت لایەنی دارایت بەرەوپێش بەریت، پرۆژەکانت لەگەڵ خۆشەویستەکەت وردە وردە دەبێتە راستی و دەگەیت بە ئامانجەکانت، لەلایەنی تەندروستییەوە هەست بە باشی دەکەیت.\nپلانی نوێ دادەنێیت و دەتوانیت هەنگاوی زۆر گەورە بنێیت لەلایەنی پیشەییەوە، خۆشەویستەکەت پشتیوانیت دەکات و بەردەوام لەگەڵ دەمێنێتەوە لەکاتە هەستیارەکاندا، باشترە زیاتر تەندروستیت بپارێزیت.\nکەسانی گرنگ دەبینیت لەلایەنی پیشەییەوە و رەنگە هەنگاوی نوێ بنێیت، چاوەڕوانی پەیوەندی سۆزداری نوێ بکە لە ژیانتدا ئەگەر کەسێک بونی نییە لە ژیانتدا، تێکچونی بارودۆخی تەندروستیت کاتییە و دەبێت ئاگاداری خۆت بیت.\nرەنگە روبەڕوی هەندێک بەربەست و قورسایی ببیتەوە، بەڵام گۆڕانکاری رودەدات، لەگەڵ خۆشەویستەکەت پەیوەندیت باشتر دەبێت و ئاسودەدەبیت، ئاگاداری تەندروستی دەرونیت بە، رێگە مەدە توڕەی زاڵبێت بەسەرتدا.\nباشترە هەڵەکانت راست بکەیتەو لەلایەنی پیشەییەوە زیاتر لەگەڵ هاوپیشەکانت چالاک بیت و کاربکەیت، لەلایەنی سۆزدارییەوە وریای وشەکانت بە و ئازاری ھەستی خۆشەویستەکەت مەدە، تەندروستیت بپارێزە و راهێنانی وەرزشی ئەنجام بدە.\nئەمیر تەتەلۆ جیابونەوەی راگەیاند و سەحەر قوڕەیشی داوای لێبوردنی لێدەكات\nشاناز زاهیر دوای "شاژن" بە بەرهەمێكی دیكەوە دەگەڕێتەوە\nژنێك بە منداڵێكەوە دێتە دادگا و دەڵێت كە جۆنی دێپ باوكی منداڵەكەیەتی\nكەمال محەمەد كلیپێكی نوێ بڵاودەكاتەوە\nپێنج نیشانە دەریدەخات مێشكت پێش خۆت پیربوە\nنەوید زەردی بەرهەمێكی نوێ لەگەڵ ئینسا بڵاودەكاتەوە


- هه‌ڤاڵ نه‌ژاد عه‌باس 14-2-1989 له باوکێکی باشووری و دایکێکی ڕۆژهه‌ڵاتی له‌دایک بووم.\n- ده‌رچووی کۆلیژی یاسام (قانون).\n- له‌ته‌مه‌نی 13 ساڵی ده‌ستم به‌نووسین کردووه، له چه‌ندین ڕۆژنامه و گۆڤار و ماڵپه‌ر وه‌ک سه‌رنووسه‌ر و ده‌سته‌ی نووسه‌ران و ڕۆژنامه‌وان کارم کردووه.\n- چه‌ند ساڵێکه له بواری رێکخراوه‌کانی کۆمه‌ڵی مه‌ده‌نی کار ده‌که‌م. ده‌سته‌ی دامه‌زرێنه‌ر وده‌سته‌ی به‌ڕێوه‌به‌ری (ناوه‌ندی ئاینده بۆ پرسه‌کانی گه‌نج) بووم ، ڕێکخه‌ری ڕاگه‌یاندن و په‌یوه‌ندیه‌کانی ئه‌و ڕێکخراوه بووم و، سه‌رنووسه‌ری ماڵپه‌ڕی ئاینده بووم.\nله‌و ماوه‌یه‌ی که له رێکخراوی ئاینده کارم کردووه، پشکم له چه‌ند ده‌ستکه‌وتێکی باش هه‌بووه بۆ لاوانی کوردستان، که له‌گه‌ڵ هاوڕێکانمدا کارمان له‌سه‌ر کردوون، گرنگترینیان:\n1- هه‌ڵمه‌تی 25 ساڵ، که توانیمان یاسایه‌کی په‌رله‌مان بگۆڕین له به‌رژه‌وه‌ندی گه‌نجان و، له پێناو به‌شداری زیاتری گه‌نجان له سیاسه‌تدا. پێشتر له ته‌مه‌نی 30 ساڵی رێگه ده‌درا گه‌نجان خۆیان بپاڵێون بۆ ئه‌ندامێتی په‌رله‌مان، به‌هۆی پرۆژه‌که‌ی ئێمه‌وه که‌م کرایه‌وه بۆ 25 ساڵ و ئێستا ژماره‌یه‌ک گه‌نج، به‌هۆی ئه‌و یاسایه‌وه په‌رله‌مانتارن.\n2- پرۆژه‌ی سندوقی کۆمه‌کی گه‌نجان، که قه‌رز بدرێته گه‌نجانی بێکار و خاوه‌ن بیرۆکه‌ی کارکردن، ئه‌ویش له لایه‌ن په‌رله‌مانی کوردستانه‌وه په‌سه‌ند کراو، ئیستا بڕی 25 ملیۆن دیناری عێراقی ده‌درێته گه‌نجان به‌قه‌رز، بۆ جێ به‌جێکردنی پرۆژه‌کانیان.\n- له ماوه‌ی کارکردنم له بواری رێکخراوه مه‌ده‌نییه‌کان، به‌شداری چه‌ندین خول و سه‌تان وۆرکشۆپ بووم و چه‌ند بڕوانامه‌یه‌کم له‌و بواره‌دا وه‌رگرتووه. ئه‌ندامی چه‌ندین لیژنه بووم، که له‌سه‌ر ئاستی رێکخراوه‌کانی کوردستان پێکهێنراون، بۆ پرسه جۆراوجۆره‌کان.\n- له ئێستادا پارێزەری یاساییم و ئەندامی سەندیکای پارێزەرانی کوردستانم.\n- ئەندامی یەکێتی مافپەروەرانی کوردستانم.\n- ئەندامی ڕێکخراوی چاودێری کوردۆسایدم. بەگوێرەی تواناش کاری خۆبەخشی ئەنجام دەدەم.\n- ئه‌م بڵۆگه‌ش وه‌ک پێگه‌یه‌ک بۆ بڵاوکردنه‌وه‌ی وتار و دیدار و ڕاپۆرت و کاروچالاکیەکانم به‌کار ده‌هێنم و له ئێوه‌ی خۆشه‌ویستیش ده‌خوازم به سه‌رنج و ره‌خنه و تێبینی ئه‌م بڵۆگه برازێننه‌وه.


’’کازمى لەسەر بەرپرسیارێتى خۆى ڕێککەوتنەکەى کردووە’’\nمەسرور بارزانى ڕایگەیاند، حکومەتى عێراق یەکدەنگ نییە لەسەر ئەو ڕێککەوتنەى لەگەڵ هەرێم کراوە و مستەفا کازمى لەسەر بەرپرسیارێتى خۆى ڕێککەوتنەکەى کردووە.\nناوەڕاستى ئەم مانگە مەسرور بارزانى سەرۆکى حکومەتى هەرێم و مستەفا کازمى سەرۆکوەزیرانى عێراق ڕێککەوتنێکى سێ مانگیان ڕاگەیاند، بۆ چارەسەرى کێشەى موچە و بودجە بەشێوەیەکى کاتى تا گەیشتن بە رێککەوتنى گشتگیر.\nمەسرور بارزانى سەرۆکى حکومەتى هەرێم ئەمشەو لە چاوپێکەوتنێکى رۆژنامەنوسیدا ڕایگەیاند "بەداخەوە لەناو حکومەتى عێراق هەمویان هاودەنگ نین لەسەر ئەوەى ئەم رێککەوتنە بەم شێوەیە خێرایە کە کراوە، پێویستى بە گفتوگۆى زیاترە لەبەرئەوە ئێمە ئامادەیمان نیشانداوە کە بەردەوام بین لە گفتوگۆکردن لەگەڵ حکومەتى عێراق".\nبەپێی رێککەوتنە کاتییەکە، بەغدا تا کۆتایی ئەمساڵ مانگانە 320 ملیار دینار دەنێرێت بۆ هەرێم لەبەرانبەر رادەستکردنى نیوەى داهاتى گومرگ و وردبینیکردنى داهاتى دەروازەکان لەلایەن چاودێرى دارایی عێراقەوە.\nمەسرور بارزانى وتى، "مستەفا کازمى لەسەر بەرپرسیارێتى خۆى بڕیارى لەسەر ئەو سێ مانگە داوە، تا بتوانین لەو ماوەیەدا بگەین بە رێککەوتنى گشتگیرتر لەبارەى ئەو بابەتاتە بەتایبەتى بودجە، چونکە ئەمەى ئێستا بەغدا دەینێرێت بەشێکى زۆر بچوکە لەمافى خەڵکى کوردستان".\nجەختیشیکردەوە، کێشەى ئەوان لەگەڵ بەغدا تەنها موچە نییە بەڵکو پەیوەندى بە دۆسیەکانى ناوچە دابڕێنراوەکان، پێشمەرگە و وزە و مافەکانى هەرێمەوە هەیە.\nلەبارەى تێڕوانینى کازمى بۆ ماددەى 140 ى دەستورى تایبەت بە یەکلاکردنەوەى کێشەى ناوچە جێاکۆکەکانن بارزانى وتى "کازمى خۆى تێڕوانینى باشە لەبارەى ماددەى 140 ەوە".\nمەسرور بارزانی: بابەتی کۆرۆنا بە سیاسی کرا بزانن کێ خزمەتتان دەکات\n2020.09.07 - 14:32\nهەوڵێکى نوێ دەدرێت بۆ پرساندنى مەسرور بارزانى و قوباد تاڵەبانى و ئاوات شێخ جەناب\n2020.09.01 - 10:35\nمەسرور بارزانی: هۆکاری هاتنی تورکیا بۆناو خاکی هەرێم بوونی پەکەکەیە\n2020.08.28 - 10:18


پۆمبیۆ: ئێران لەپشت خۆپیشاندانەكانی رۆژهەڵاتی ناوەڕاستە\n159 جار خوێندراوەتەوە کات08:15 بەروار02-12-2019\nوەزیری دەرەوەی ویلایەتە یەكگرتووەكانی ئەمریكا دەڵێت، ئەمریكا لەپشت خۆپیشاندانەكانی تەواوی ناوچەكانی خۆرهەڵاتی ناوەڕاستە. دەشڵێت، خۆپیشاندەران لە لوبنان، عیراق و تەنانەت خودی ئێرانیش دژایەتی سیستمی ئایینی دەكەن.\nمایك پۆمبیۆ، هەرچەندە دان بەوەدا دەنێت كە خۆپیشاندانەكانی وڵاتانی خۆرهەڵاتی ناوەڕاست بەشێكی پەیوەندی بەكێشەی ناوخۆییەوە هەیە، بەڵام لەهەمان كاتدا پەنجەی تۆمەتی بۆ ئێران درێژكرد كە ئەمریكا بەدوژمنە سەرسەختەكەی خۆی ئەژماری دەكات.\nپۆمبیۆ، هۆكاری دەستلەكاركێشانەوەی عادل عەبدولمەهدی، سەرۆكوەزیرانی عیراقی گەڕاندەوە بۆ كوشتنی دەیان كەس لەلایەن هێزە ئەمنییەكان و داواكاری ئازادی. وتیشی، هەمان هۆ بەسەر خۆپیشاندانەكانی لوبنان-دا جێبەجێ دەبێت.\nوەزیری دەرەوەی ئەمریكا دەڵێت، خەڵكی لە عیراق و لوبنان دەیانەوێت حزبوڵاو ئێران لەسیستمی وڵاتەكانیان وەدەرنێن.\nوتیشی، خۆپیشاندانەكانی ئەمدواییەی ئێران كە بەووتەی رێكخراوی مافی مرۆڤی نێودەوڵەتی بەهۆی سەركوتكردنیەوە لەلایەن هێزە ئەمنییەكانەوە لانی كەم 200 كەس كوژراون، دەریخست كە" جامەكەیان پڕبووەو لێی دەڕژێت."


هەریەکە لە وەزارەتى تەندروستى و لیژنەى تەندروستى پەرلەمانى کوردستان بەدواداچوون دەکەن بۆ گیانلەدەستدانى نەخۆشێک لە نەخۆشخانەى شارى سلێمانى، دواى ئەوەى پەرلەمانتارێکى پێشوو پزیشکێکى نەخۆشخانەکەى بەوە تۆمەتبارکرد کە بە “هاناى نەخۆشەکەوە” نەچووە.\nدوێنێ عومەر عینایەت، پەرلەمانتارى خولى پێشووى پەرلەمانى کوردستان لە هەژمارى خۆى لە فەیسبووک ڕووداوى گیان لەدەستدانى نەخۆشێکى گێڕاوەتەوە، کە بە وتەى ئەو لە نەخۆشخانەى شار پزیشکى ئێشکگر وەکو پێویست نەچووە بە هانایەوە.\nبەوتەى عومەر عینایەت، ڕۆژى 29ى مانگى ڕابردوو کەسێک کە بەهۆى ڕووداوى هاتوچۆوە برینداربووە گەیەنراوەتە نەخۆشخانەى شار، بەڵام لەماوەى چوار ڕۆژدا تەنها دوو خولەک پزیشکى ئێشکگر بینویەتى و دواتر پێی وتوون کە بیبەنە نەخۆشخانەى ئەهلى و بەهۆى خراپى بارى تەندرستییەوە نەخۆشەکە گیانى لەدەستداوە.\nمحەمەد قادر، وتەبێژی وەزارەتی تەندروستی بە ناس کوردى ڕاگەیاند، “سەبارەت بەو بابەتەی کە عومەر عینایەت باسی کردووە کە گوایە لە نەخۆشخانەی شار لە شاری سلێمانی پزیشکی ئێشکگر نەچووە بە هانای نەخۆشێکەوە دواتریش نەخۆشەکە گیانی لەدەستداوە، بەدواداچوونی جدی دەکەین”.\nوتیشی، “بەداواداچوون لە وەزارەتی تەندروستی بۆ ئەو جۆرە پرسانە بە شێوەیەکی هەڕەمی دەبێت، سەرەتا لێکۆڵینەوەکان لە نەخۆشخانەکەوە دەستپێدەکات، دواتریش دەچێتە بەڕێوەبەرایەتی گشتیی تەندروستی سلێمانی”.\nوتەبێژى وەزارەتى تەندروستى باسى لەوەکرد، ئەگەر پێویست بکات وەزارەتی تەندروستی لەڕێگەى لیژنەیەکەوە بەدواداچوون بۆ بابەتە دەکات.\nهاوکات بەپێی نوسراوێک لە دەستی ناس کورد کەوتووە، سامان بەرزنجی، وەزیری تەندروستی داوای لێکۆڵینەوەى لە بابەتەکە کردووە.\nجەختیشیکردەوە، پێش ئەوەی دەستبکرێت بە لێکۆڵێنەوە دەبێت دڵنیابنەوە لە وردەکاریی ڕووداوەکە، دواتر ڕێکارە یاساییەکان پەیڕەودەکرێن و کەسی کەمتەرخەمیش بەگوێرەی یاسای سزای خۆی وردەگرێت.\nبەپێى گێڕانەوەکەى عومەر عینایەت، لەماوەى ئەو چوار ڕۆژەدا کە نەخۆشەکە لەنەخۆشخانەى شار ماوەتەوە، جگە لەو دوو خولەکەى پزیشکى ئێشکگر بینویەتى، پزیشکەکە تەنها لەڕێگەى تەلەفۆنەوە ئاگادارى تەندروستى نەخۆشەکە بووە، نەک بچێت بیبینێت.\nلەو بارەیەوە وتەبێژى وەزارەى تەندروستى وتى، “دەستنیشانکردنی نەخۆشی و چاودێریکردنی نەخۆش، بەهیچ شێوەیە لەڕێگەی تەلەفۆنەوە زانستی نییە، ئەوە کارێکی پێچەوانەی زانستی پزیشکییە و بەهیچ شێوەیەکش ڕێگە پێدراو نییە”.\nتا ئێستا نەخۆشخانەى شار و بەڕێوەبەرایەتى تەندروستى سلێمانى هیچ ڕونکردنەوەیەکیان لەو بارەیەوە بڵاونەکردووەتەوە، ناس کورد چەندین هەوڵیدا بۆ وەرگرتنى لێدوان لە بەرپرسانى نەخۆشخانە و تەندروستى سلێمانى، بەڵام هەوڵەکان بێئەنجام بوون.\nسەباح زێباری، سەرۆکی لیژنەی تەندروستی پەرلەمانی کوردستان لە لێدوانێکیدا بۆ ناس کورد بێئاگایی خۆی لە بابەتەکە نیشاندا، بەڵام جەختی کردووە ئەوان دوای ئەوەی زانیاری تەواو لە سەر ئەو بابەتە وەردەگرن دواتر بەدوادچوونی پێویستی بۆ دەکەن.\nهاوکات شایان کاکە ساڵح، جێگری سەرۆکی لیژنەی تەندروستی کوردستان بە ناس کوردی ڕاگەیاند کە “هەر کاتێک کەسوکاری نەخۆشەکە هانایان بردە بەر پەرلەمانی کوردستان ئەو کاتە ئێمە تێکەڵی بابەتەکە دەبین”.\nوتیشی “دەبێت کەسوکاری نەخۆشەکە سکاڵا لە دادگا تۆمار بکەن بۆ ئەوەی ڕێکارە یاساییەکان بە میکانزمی دروستی خۆی تێپەربێت، ئێمەش لای خۆمانەوە وەک لیژنەی تەندروستی بەدواداچوونی جدی بۆ بابەتەکە دەکەین”.\nڕەوتی حیكمە هەڵوێستی خۆی بەرامبەر زورفى و پرسی پێكهێنانی كابینەی نوێ ئاشكرا کرد "بێ كورد و سوننەكان كابینەكە تێناپەڕێت"\n21:48 سێ شه‌ممه 10 ئادار 2020\nبەشێک لە پزیشکانی کوردستان بانگەوازێکی پێنج خاڵییان ئاڕاستەى حکومەت کرد\n"تکایە مافە ئیداری و یاساییەکان بەکاربهێنن، تەنها بۆ ئەم دوو هەفتەیە"\n12:25 چوار شه‌ممه 11 ئادار 2020


بەرپرسانی پارتی و یەکێتی کۆبوونەوەكەیان بە زۆر باش وەسف دەکەن\nلەلایەن سەنگەر عەبدولڕەحمان 12/3/2016\nبەرپرسانی پارتی دیموکراتی کوردستان و یەکێتیی نیشتمانیی کوردستان جارێكی دیكە بەرامبەر یەک دانیشتن بۆئەوەی کار لەسەر کەمکردنەوەی ئەو جیاوازیانە بکەن کە حیزبەکانیان لەسەر دۆخی سیاسی باشووری کوردستان هەیانە.\nچاوەڕێ دەکرا لەڕێی مایکی دەزگاكانی راگەیاندن ئەنجامی کۆبوونەوەکە بە خەڵك بگوترێت، بەڵام پێدەچێ هێشتا نە گەیشتبنە کۆتایی تونێلەکە، بۆیە پێیانوابوو جارێ زووە لەبەردم مایکەکان قسە بکەن.\nئێوارەی رۆژی شەممە 12-3-2016، هەردوو مەكتەبی سیاسی پارتی و یەكێتی كۆبوونەوەیەكی دوو كاژێرییان ئەنجامدا. فازڵ میرانی، سكرتێری مەكتەبی سیاسی پارتی سەرۆكایەتی شاندی حیزبەكەی دەكرد و لە د. رۆژ نووری شاوێس و مەحموود محەممەد، ئەندامانی مەكتەبی سیاسی پێكهاتبوو.\nهەروەها مەلا بەختیار، بەرپرسی دەستەی كارگێڕی مەكتەبی سیاسی یەكێتی سەرۆكایەتی شاندی حیزبەكەی دەكرد و عومەر فەتاح و حاكم قادر، ئەندامانی دەستەی كارگێڕی مەكتەبی سیاسی تێیدا بەشداربوون.\nدوای كۆبوونەوەكە فازڵ میرانی تەنیا چوار وشەی بە تۆڕی میدیایی رووداو گوت "كۆبوونەوەكە زۆر باش بوو". عومەر فەتاحیش گوتی "كۆبوونەوەكە زۆر باش بوو، بەردەوام دەبین".\nپارتی و یەکێتی لەوەدا هاوبەشن هەردووکیان بۆ کاراکردنەوەی پەرلەمان ناڵێن نا، بەڵام میکانزمەکانی ئەو کاراکردنەوەیە خاڵی ناکۆکیانە، پارتی دەڵێت کاراکردنەوە بەبێ یوسف محەممەد.\nبەڵام یەکێتی لەمەدا بە دڵی پارتی قسە ناکات، قسەیەک دەکەن کە بە دڵی بزووتنەوەی گۆڕانە، دەڵێن با سەرۆکی پەرلەمان بگەڕێتەوە، دوای ئەوە قسە لەسەر رێکكەوتنی نوێ بۆ دیاریکردنی دەستەیەکی نوێ یان مانەوەی ئەو دەستەیەی ئێستای سەرۆکایەتی پەرلەمان بکرێت.\nبۆ کەمکردنەوەی ئەو جیاوزییە وەک ئەندامەکەی دەستەی کارگێڕی مەکتەبی سیاسی یەکێتی دەڵێ، بەردەوام دەبن.\nدوو رۆژ لەمەوبەریش مەسعود بارزانی، سەرۆكی هەرێمی كوردستان و سەرۆكی پارتی دیموكراتی كوردستان، لە کۆبوونەوەیەکی فراواندا بە کادیرانی حیزبەکەی گوت " خەریکە لەگەڵ یەکێتی دەگەینە لێکتێگەیشتنێک، بەڵام بەدڵنیاییەوە بەو سیغەیەی پێشتر نابێت".\nئەوە دووم کۆبوونەوەی پارتی و یەکێتییە لەماوەی یەک هەفتەدا، لە کۆبوونەوەی یەکەمدا ئەم لیژنەیان پێكهێنا، بە گوتەی خۆیان بێت، بەردوام دەبن تا ئەو کاتەی کۆتایی بەو قەیرانە سیاسییە دێنن.\nنیشانەکردن : پارتی , یەکێتی\n2560 ژمارەی بینین


https://1baiser.com كامەران سیوەیلی: وەزیفەی ئایینەكان تەواو زەمینییە و پیرۆز و نەگۆڕ نییە |\nHome ڕاپۆرت كامەران سیوەیلی: وەزیفەی ئایینەكان تەواو زەمینییە و پیرۆز و نەگۆڕ نییە\nكامەران سیوەیلی: وەزیفەی ئایینەكان تەواو زەمینییە و پیرۆز و نەگۆڕ نییە\non: تشرینی یه‌كه‌م 10, 2019 In: ڕاپۆرت, سەرەکیNo Comments\nگفتوگۆی ئایینناسی دەربارەی ئەركی ئایین و سنووری كاركردنی\nئەركی ئایین لە بنەڕەتدا چییە و چاوەڕوانییەكانی مرۆڤ لە ئێستادا لە ئایین چین؟ مرۆڤ دەیەوێت ئایین چی بۆ بكات و چی پێ ببەخشێت؟ لەم گفتوگۆیەدا كامەران سیوەیلی، شارەزا لە عیرفانی ئیسلامی لەم بابەتە دەدوێت و قسە لەسەر ئەوە دەكات، كە تێكستە دینییەكان بێدەنگ و بێ زمانن و مرۆڤەكان دەیانهێننە قسە، دەشڵێت دەستنیشانكردنی ئەرك و وەزیفەی ئایینەكان بە گوێرەی گۆڕانكارییە جیاوازەكان تەواو زەمینییە و پیرۆز و نەگۆڕ نییە.\nقسەش لەوە دەكات كە بەشێك لەوانەی خۆیان بە نوێنەری ئایین دەزانن ئاگاداری گۆڕانكارییەكان نین بەو شێوە واقیعییەی هەیە. ناوبراو پێی وایە ئەگەر قەناعەتمان وا بێت ئەركی ئایینە وەڵامی هەموو پرسیارێك بداتەوە، ئەوەندە باری ئایین قورس دەكەین، كە لە ژێریدا دەرناچێت.\nئاژانس: ئەركی ڕاستەقینەی ئایین چییە و ئایا بە دیاریكراوی شتێك هەیە بە ناوی ئەركی ئایین؟\nكامەران سیوەیلی: بۆ وەڵامی ئەم پرسیارە دەبێت سەرەتا بپرسین چاوەڕوانییەكانی مرۆڤ لە ئێستادا لە ئایین چییە؟ واتە مرۆڤ دەیهەوێت ئایین چی بۆ بكات؟ ئەم پرسیارە پێویستە ورد بكرێتەوە: مەبەستمان لە ئایین چییە؟ ئاسمانییە یان زەمینی یان هەردووكیان؟ مەبەستمان لە مرۆڤ چییە؟ مرۆڤ وەك جەستە؟ یان مرۆڤی مەعنەوی؟ یان مرۆڤی ئاسایی؟ مەبەستمان لە چاوەڕوانی چییە؟ ئایا مەبەستمان لەوەیە ئایین چ پڕۆژەیەكی پێیە؟ یان وەڵامی چ پرسیارێكمان دەداتەوە؟\nئاژانس: ئەمانە هەمووی كۆمەڵێك پرسیاری بابەتین و شایانی قسە لەسەركردنن؟\nكامەران سیوەیلی: بەڵێ ئایین لە بنەڕەتدا، ئەگەرچی پەیامێكی خوداییە، بەڵام لەسەر دوو ڕەهەند بەندە، ئەوانیش: ڕەهەندێكی وجودی و ئەوەی دی ڕەهەندێكی مرۆیی. هەرچی ڕەهەندی وجودییە كاركردنە لەسەر تۆخكردنەوەی پەیوەندیی مرۆڤ بە وجود خۆیەوە، پەیوەندیی مرۆڤ بە گەردوونەوە. هەر بۆیە ئەتوانم لەم ڕوانگەوە بڵێم: مرۆڤ مافی خۆیەتی بپرسێت بۆ لێرەیە؟ ئەركی ئایینە وەڵامی بداتەوە. هەرچی ڕەهەندی دووەمە، كە ڕەهەندی مرۆییە، ئامادەكردنی مرۆڤە بۆ ڕووبەڕووبوونەوەی ژیان و درووستكردنی پەیوەندییەكانییەتی لەگەڵ ژینگە و دەوروبەری.\nلە پەیوەندیی یەكەمیدا، پەیوەندیی مرۆڤ بە گەردوون و وجودەوە، ئایین ئیمان دەكاتە سەنتەر. ئیمان واتە ئەزموونەكردنی وجودییانەی مرۆڤ لەگەڵ خوادا. هەر بۆیە ئیمان كاریگەری و بەرهەم و پاداشتی هەیە. بە داخەوە ئێمە تەنها چاومان لەسەر پاداشتە، كە بۆ پاش مردنە و كاریگەریی ئیمان و بەرهەمی ئیمانمان پشتگوێ خستووە، كە پەیوەندیی بە ئێرەمانەوە هەیە. لە پەیوەندیی دووەمدا، پەیوەندیی مرۆڤ بە ژینگە و دەوروبەرییەوە، ئەم جۆرە پەیوەندییە بەندە لەسەر ڕێسا ئەخلاقییەكان. واتە ئایین پێداگری دەكات مرۆڤ ئەخلاقیانە بژی و ئەخلاقییانە مامەڵە بكات. كەواتە ئەركی ئایینە كۆمەڵێ ڕێسای ئەخلاقی دابنێت لە چوارچێوەی بكە و مەكەكاندا بۆ مرۆڤ. كەواتە ئەگەر وەڵامەكەم كورت بكەمەوە ئەمەیە: ئەركی ئایینە ئێمە هۆشیار بكاتەوە تا خۆمان بناسین بە ئامانجی ناسین و درككردنی وجود لە ناخی خۆماندا و ئەخلاقیانە مامەڵە بكەین. كەمترین ئاستی ئەخلاقی بریتییە لە پاراستنی بەرژەوەندییەكانمان تا مەرزی دەستدرێژی نەكردنە سەر بەرژەوەندی و مافی بەرامبەر.\nئاژانس: كێ ئەوە دیاری دەكات كە ئەمە ئەرك و وەزیفەیەكی دینییە یاخود دینی نییە؟ ئەم دیاریكردنە دیاریكردنێكی ئاسمانییە، یان سەر بە زەمینی مرۆڤەكانە؟\nكامەران سیوەیلی: پێش ئەوەی بڵێین كێ ئەرك و وەزیفەی دین دیاری دەكات، دەمەوێ بڵێم: دین چەند ئاستی دەركەوتنی هەیە؟ چونكە وەڵامدانەوەی ئەم پرسیارە كۆمەكمان دەكات لەسەر وەڵامدانەوەی ئەم پرسیارەی بەڕێزتان.\nئاژانس: زۆر باشە دین لە چەند ئاستدا دەردەكەوێت؟\nكامەران سیوەیلی: بە گشتی ئایین لەسەر سێ ئاست بەردەوام دەردەكەوێت. یەكەم: لە ڕێگەی تێكستە پیرۆزەكانییەوە كە ئیلاهین و ئاسمانین و موقەدەسن. بەڵام خودی تێكستەكان بێدەنگن و بێ زمانن، وەك ئیمامی عەلی دەفەرموێت، ئەوە پیاوەكانن دەیانهێننە قسە. ئەمەیان دەكاتە ئاستی سێهەمی دەركەوتنی ئایین. چونكە مرۆڤەكان بە پێی سەردەم و كات و شوێن و كولتوور و باری ئابووری و سیاسی و دۆخی كۆمەڵایەتییان گرفت و پێداویستیی نوێیان بۆ دێتە پێش و دەردەكەون و سەرهەڵدەدەن. بەمەش كاتێ دەگەڕێینەوە بۆ ئایین لەسەر ئاستی یەكەمی (تێكستە پیرۆزەكان) ئەو كات مرۆڤەكان بە هەوڵی خۆیان (ئیجتیهاد) وەڵامگەلێك دەست خۆیان دەخەن. لەم بارەدا وەڵامەكان و ئەركی ئایین مرۆڤ دیاری دەكات نەك خودی ئایین خۆی. چونكە ئێمە پرسیار دەكەین و بە پێی هەلومەرجەكانی خۆمان وەڵام هەڵدەهێنجین.\nدەركەوتنی ئاستی دووەمی ئایین ڕاستەوخۆ پەیوەندیی بە ئەزموونكردنی ئایینەوەیە لە لایەن دامەزرێنەری ئایینەكە یان پەیامبەرەكە. بۆ ئیسلام، قورئان و فەرمودە ئاستی یەكەمی دەركەوتنی ئایینە، ژیانی تایبەتیی پێغەمبەر و ئەزموونی مەعنەوییانەی پێغەمبەر لەگەڵ خودی ئەو ئایینەی خۆی هێناویەتی و هەڵگر و پەیامبەری بووە ئاستی دووەمی دەركەوتنی ئایینە. هەرچی پێی دەوترێ مەعریفەی ئیسلامی لە هەرسێ بازنەی حەقیقەت و شەریعەت و تەریقەت بەرهەمی مرۆڤە، واتە ئەو بەشەی ئایینە كە لەسەر شێوەی مەعریفە بەرهەمهێنراوە لە لایەن موتەكەلیم و فەیلەسوف و فەقیهو عاریفەكانەوە.\nلە ئاستی یەكەمدا ئایین ئەركی خۆیمان پێدەڵێ، كە بە شێوەی تیۆری و لە چوارچێوەی ڕێنماییەكانیدا داوامان لێ دەكات چی بكەین. لە ئاستی دووەمدا ئەزموونی پێغەمبەرمان هەیە چۆن ئەم دینەی جێبەجێ كردووە لە ژیانی تایبەتی خۆی و ژیانی گشتیی ئەو كۆمەڵگەیەی تیایدا ژیاوە. هەرچی ئاستی سێهەمە كاریگەریی زیاترە، چونكە ئەوە ئێمەین بە واقیعی لەگەڵ ئاییندا دەژین، ڕۆڵی دیاری دەكەین و ئەركی پێ دەدەین. لە ئێستادا زانستەكان سەربەخۆ بوون و هەر زانستە و كایەی خۆی دەسنیشان كردووە و ئەرك و وەزیفەی دیارە. بەڵام پێش دەركەوتنی زانستە ئەزموونییەكان، زانستەكان سەر بە فەلسەفە بوون. واتە فەیلەسوفێك دەبوو ئەندازیار و گەردونناس و پزیشكیش بێت. (ابن رشد) ناچاربوو فەیلەسوف و فەقیهو ئوسوڵی و پزیشك و گەردونناسیش بێت، ئەمە لە لایەك، لە لایەكی ترەوە كاتێ زانستی فیقهـ كرا بە سەنتەر و قسەی كۆتایی لای ئەبوو، ئیدی دەبوو بۆ هەموو شتێك پرس بە فیقهو فەقیهەكان بكرێت. چونكە بەشێكی زۆری فیقهـ ڕاستەوخۆ پەیوەندیی بە ژیانی ڕۆژانەی مرۆڤ و پاراستنی بەرژەوەندییەكانییەوە هەیە. بەم بەشە دەوترێت (كیتابی موعامەلات/ مامەڵەكان) كە بریتین لە كڕین و فرۆشتن و بەكرێدان و ئاڵوگۆڕی دراو و ڕیبا و جەنگ و ئاشتی و زیندانییەكان و كۆیلە و بازرگانی و هاوسەرگیری و .. هتد. بەڵام لە ئێستادا هەریەك لەم بەشانە بوونەتە زانستێكی سەربەخۆ و هەمان ئەو ئەركەش ئەنجام دەدەن، كە مەبەست و داخوازیی ئایینە. ئیدی ئەمە بارسوكییەكی بۆ ئایین درووست كردووە. ئەم دەستنیشانكردنی ئەرك و وەزیفەی ئایینە تەواو زەمینییە و پیرۆز و نەگۆڕ نییە، بەڵكو پێویستە بەوپەڕی بوێرییەوە مامەڵەی لەگەڵدا بكەین و بە پێی هەلومەرجە نوێیەكان خۆمان نوێ بكەینەوە.\nئاژانس: ئایا لە ئێستادا بەشێكی زۆری ئەوەی پێی دەوترێت ئەركی ئایین، پێدراوگەلێكی مرۆیی نین؟ بەو مانایەی كە زۆرتر هی تێگەیشتنی مرۆڤەكان و پیاوانی ئایینی بن؟\nكامەران سیوەیلی: بێگومان مرۆیین. لە كۆتایی وەڵامی پرسیاری پێشوودا ئاماژەم پێ دا. تێگەیشتنی زانایانی ئایینییە بۆ بابەتەكان. ئەمەش دەركەوتنی ئایینە لە ئاستی سێهەمیدا. هەر بۆیە پێویستە زانایانی ئایینیی ئێمە لەوە تێبگەن ئەركی بەڕێزیان نییە وەڵامی هەموو پرسیارەكان بدەنەوە.\nئاژانس: دەستوەردانی مرۆڤەكان لە وەزیفەی ئایین و دیاریكردنی سنوور و وەزیفەكانی ئایین بە چ مەبەستێكە؟\nكامەران سیوەیلی: یەكەم بە مەبەستی هێنانەكایەی بارسوكییەكە بۆ خودی ئایین. ئایین پێمان دەڵێ چۆن بە ڕۆحمان میعراج بكەین و سەركەوین بۆ سەرەوە، بە قەولی مەولانا، بۆ جیهانی فریشتەكان، ئاخر ئێمە سەردەمانێك لە فەلەك بووین و هاودەمی مەلەك بووین. بەڵام ئایین ناتوانێ پێمان بڵێ چۆن بۆشایی ئاسمان كەشف بكەین، ئەمە ئەركی فیزیایی گەردونی و گەردونناسییە. مەبەستی دووەم: فراوانكردنی پانتایی كاركردنی عەقڵە. بیرمان نەچێ، هەموو تەكلیفی ئایین بەندە بە عەقڵەوە، كە عەقڵ نەما تەكلیفێك نامێنێت ئێمە پێیەوە پابەند بین. كەواتە غەزالی گوتەنی عەقڵ بنەمایە و ئایین سایەیە. بنەماش بریتییە لەو بەشەی هەرشتێك، كە غەیری خۆی لەسەر دادەمەزرێندرێ، هەركات بنەما ڕما هەموو شتێك دەڕمێت. كەواتە دەمان هەوێت عەقڵ تەواو ئازاد بكەین و پەلی خۆی بهاوێت. ئاخر تا عەقڵ هەبێت مرۆڤ بیركردنەوە و پرسیاری دەبێت، دەگەڕێت بە دوای كەشفكردنی نەزاندراوەكان و هەڵهێنانی مەتەڵەكانی ژیان و وجود.\nئاژانس: دەوترێت لە پشت دەستوەردانی مرۆڤەكان و پیاوانی ئایینی لە دیاركردنی ئەركەكانی ئایین، هۆكاری مەوزوعی هەیە، كە بریتین لە گۆڕانكارییەكانی دونیا و ئەو پرسیارە تازانەی كە بەردەوام دێنە پێشەوە، كە وایان پێویست كردووە ئەركی ئایین و وەڵامی ئایین لە بەرامبەریاندا ئامادە بێت، ئەمە تا چەند ڕاستە؟\nكامەران سیوەیلی: هۆكار زۆرن، دەكرێ یەكێك لە هۆكارەكان ئەوە بێت. بەڵام باوەڕم وایە بەشێك لەو بەڕێزانەی خۆیان بە نوێنەری ئایین دەزانن ئاگاداری گۆڕانكارییەكان نین بەو شێوە واقیعییەی هەیە. ئەگەر ئاگادار بوونایە هەرگیز زاتی ئەوەیان نەدەكرد هەمیشە بۆ هەموو پرسیارێك وەڵامێكی كرچوكاڵی حازربەردەستیان هەبێت. ئاخر گۆڕانكارییەكان چین؟ پرسیارە نوێیەكان چین؟ كەڵكەڵە و كنەكردنەكانی مرۆڤ لە ئێستادا چین؟ ئایا بە فیعلی وەڵامەكان لە ئاست پرسیارەكاندان؟ قەناعەتپێهێنەرن؟ ئاخر عاریفەكان دەفەرموون (سۆفی كوڕی سەردەمی خۆیەتی). بە ڕاست ئێمە كۆڕی سەردەمی خۆمانین؟ ئەزانین لە چ سەردەم و زەمەنێكدا ژیان دەگوزەرێنین؟\nئاژانس: ئەوەی كە تێگەیشتن و بۆچوونی مرۆڤەكان بەشدارن لە دیاریكردنی ئەرك و وەزیفەی زیاتر بۆ دین، چ كاریگەرییەكی درووست كردووە لەسەر دین و لەسەر ژیانی گشتیی خەڵك؟\nكامەران سیوەیلی: جۆری تێگەیشتنەكە، جۆری ئەركی ئایینیش دیاری دەكات. ئەگەر قەناعەتمان وا بێت ئەركی ئایینە وەڵامی هەموو پرسیارێك بداتەوە، كە تێگەیشتنێكی كوشندە و هەڵەیە و خۆكوشتنێكی بێدەنگ و خۆهەڵخەڵەتاندنیشە، ئەوەندە باری ئایین قورس دەكەین، كە لە ژێریدا دەرناچێت. چونكە ئەو كات دەبێت بەبێ گەڕانەوە بۆ ئایین و پرس پێ نەكردنی ناتوانین دەرزییەك لە نەخۆشێكیش بدەین. بەڵام ئەگەر تێگەیشتنمان وا بێت بە دەركەوتنی زانستەكان و سەربەخۆبوونیان و هاتنەكایەی گۆڕانكاریی گەورە لە شێوازی ژیانكردن و ڕووبەڕووبوونەوەی بەربەستەكان، ئەركی ئایین سنووردارە و ناكرێ چاوەڕوانی ناواقیعیمان لە ئایین هەبێت. بێگومان بە سودی ئایین دەشكێتەوە.\nلە چاوەڕوانیی فریادڕەسێکدا\nڕیاڵ مەدرید و ئەرجەنتین زۆرترین نازناویان بە درێژایی مێژوو بە دەست هێناوە


ڕووبەڕووبوونەوەی داهاتوو لە نێوان ئیسڕائیل و ئێران. کاونسڵ ئان فارین ریلەیشنس – ئێلیۆت ئابرامس. وەرگێران: کەماڵ حەسەن‌پوور – Giareng\nڕووبەڕووبوونەوەی داهاتوو لە نێوان ئیسڕائیل و ئێران. کاونسڵ ئان فارین ریلەیشنس – ئێلیۆت ئابرامس. وەرگێران: کەماڵ حەسەن‌پوور\nلە دوو شه‌ممه - 23 10 2017\nلە ئامریکا باس و خواسەکان لەبارەی ئێران لەو چەند ساڵەی ڕابردوو دا زۆرتر لەبارەی بەرجام، ڕێککەوتننامەکەی ناوەکیی سەردەمی ئۆباما، بووە. لە خۆرهەڵاتی ناوین، شتەکان جیاوازن.\nهۆیەکەی ئەوەیە کە لە کاتێکدا کە ئێمە مشتومڕمان بووە، ئێران چالاک بووە و ئیسڕائیل بەرپەرچی داوەتەوە. ئیسڕائیل لە پێنج ساڵی ڕابردوو دا ١٠٠ جار هێرشی کردۆتە سەر بنکەی جۆراجۆر لە سورییە، کاتێک کە زانیویەتی ئێرانییەکان هەوڵ دەدەن کەرەستەی پێشکەوتوو بۆ حیزبوڵڵا لە لوبنان بنێرن بۆمبارانی کردوون. مانگی ڕابردوو ئیسڕائیل ناوەندی بە ناو توێژینەوە و لێکۆڵینەوەی زانستیی لە مەسیاف، شارێک لە ناوەندی سورییە، کە بنکەیەکی سەربازیی بوو و دەوترا لەوێ چەکی شیمیایی و بۆمبی دەقیق بەرهەم دەهێندرا بۆمباران کرد. ئێستا ڕاپۆرتەکان (وەک ئەوەی کە ئالێکس فیشمەن لە رۆژنامەی یێدیوت ئاخرۆنۆت دا بڵاوی کردەوە) باس لەوە دەکەن کە ئێران بەتەمای دروست کردنی فڕۆکەخانەی سەربازیی لە نزیکی دیمەشقە، شوێنێک بۆ سۆپای پاسداران کە بتوانێ لەوێ جێگیر و چالاک بێ. هەروەها باس لەوە دەکرێ کە ئێران و ڕێژیمی ئەسەد خەریکی دانوستان لە بارەی دابین کردنی بنکەیەکی هێزی دەریایی لە ڕۆخی تارتوسن و ئەوەی کە ئێران لەوانەیە لەشکرێک سەرباز لە سورییە جێگیر بکا.\nئیسڕائیل ناتوانێ ئەو شتانە قبووڵ بکا و ئەو پەیامە دەگەیەنێتە ڕوسیا و ویلایەتە یەکگرتووەکان. وەزیری بەرگریی ڕوسیا بەمزووانە سەردانی ئیسڕائیل دەکا، دوای ئەو وەزیری بەرگریی ئیشرائیل سەردانی واشینگتۆن دەکا. هەوڵەکانی پێشووی ئیسڕائیل بۆ ئەوەی کە لە ڕێگای پوتین پێش بە ئێران بگرێ (لە ماوەی چوار سەردانی ناتانیاهو بۆ موسکۆ لە ساڵی ڕابردوو) شکستیان هێناوە، ئەوە نیشانی دەدا کە پێویستە ئیسڕائیل بۆخۆی ئەوکارە بە تەنیا بکا، مەگەر سیاسەتی نوێ بەرامبەر ئێران کە لە بەڕێوەبەرایەتیی ترامپ باسی لێوە دەکرێ پێش بە بڵاوبوونەوەی حزووری سەربازیی و نفوزی ئێران لە خۆرهەڵاتی ناوەڕاست بگرێ.\nجارێ ماویەتی تا ئاکامەکەی ببینین. دەنگۆیەکان باس لەوە دەکەن کە بەڕیوەبەرایەتیی ترامپ لەوانەیە سوپای پاسداران وەک گروپێکی تێرۆریستی پێناسە بکا، ئەوە دەتوانێ ڕێگا بۆ دامودەزگاکانی دژی تێرۆریزم خۆش بکا کە پێش بە پەرە ئەستاندنی بگرێ. گفتۆگان لەسەر بەرجام بە هەر کوێیەک بگەن، وێدەچێ لێک تێگەیشتنێکی بەربڵاوتر لە ناو بەڕێوەبەرایەتی لەبارەی بەربەرەکانی لەگەڵ دەوری سەربازیی پەرەئەستێنی ئێران لە عێراق، سورییە، لوبنان و شوێنی تر لە ناوچە هەبێ.\nبڕیاری ئامریکا هەرچی بێ، ئەگەر ئێران بەکردەوە حزووری سەربازیی گەورە و هەمیشەیی لە سورییە هەبێ، کە بە بنکەی هەمیشەیی هێزی دەریایی و پێگەی هێزی ئاسمانیی و هێزێکی بەرچاوی وشکانیی تەکمیلی بکرێ، ئیسڕائیل دەبێ بڕیاری چارەنوس ساز بدا. حزوورێکی ئەوتۆی ئێران لە مەدیتەرانە و لە سەر سنووری ئیسڕائیل هاوسەنگیی سەربازیی لە ناوچە دەگۆڕێ و دۆخی ئاسایشی ئیسڕائیل لە بنەڕەت دەگۆڕێ. دەبێ لەبیرمان بێ کە بە پێی رێککەتننامەی بەرجام کە ئۆباما ڕەزامەندی لەسەر دا، بەربەستەکانی سەر بەرنامەی ئەتۆمیی ئێران ٨ ساڵی تر کۆتاییان پێ دێ و ئێران لەوانەیە ئێستا بەرنامەی موشەکی بالیستیکی خۆی تەکمیل بکا و هیچ پشکنینێک لە بنکە سەربازییەکان ناکرێ کە لەوانەیە توێژینەوە لەسەر چەکیی ئەتۆمی لە ئارا دابێ. هەر وەک لەو دواییانە دا سێناتۆر تام کاتن باسی کرد، ” ئەگەر ئێران ئەمڕۆ بەرنامەیەکی نهێنی ئەتۆمیی نەبێ، ئەوە یەکەم جارە لە ماوەی جیلێک دا.” ئیسڕائیل لەوانەیە ١٠ ساڵ لە دۆخێک دوور بێ کە لەو دا ئێران چەکی ناوەکیی و بنکەی سەربازیی لە سورییە هەبێ و دەتوانێ تەنانەت چەکی ئەتۆمیی لە سورییە، تەنیا چەند مایل دوور لە سنووری ئیسڕائیل جێگیر بکا.\nفیشمەن، سەرتۆپی هەواڵنێرانی سەربازیی ئیسڕائیل دەنووسێ ” ئەگەر هەوڵە سیاسییەکانی ئیسڕائیل بێ بەر بێ، ئێمە [ئیسڕائیل] بەرەو ناکۆکیی لەگەڵ ئێران دەڕۆین. ئەو ئاکامە و هەوڵەکانی ئێران بۆ وەڕاست گێڕانی، دەبێ لە بیری کاربەدەستانی بەڕێوەبەرایەتیی ترامپ، لە کاتی فکر کردنەوە لە سیاسەتی تازە بەرامبەر بە هەوڵە بێ کۆتاییەکانی ئێران بۆ دەسەڵات لە خۆرهەڵاتی ناوین، بێ.


فەرموودە: ئيمام دانراوە بۆ ئەوەى شوێنی بکەوین، بۆیە پێچەوانەى ئەو کردەوە مەکەن، ئەگەر تەکبیرەی کرد؛ ئێوەش تەکبیرە بکەن، ئەگەر چوو بۆ ڕکوع؛ ئێوەش بچن بۆ ڕکوع، وئەگەر ووتی: (سمع الله لمن حمده)، بڵێن: (ربنا ولک الحمد)، وئەگەر چوو بۆ سوجدە؛ ئێوە بچن بۆ سوجدە، وئەگەر بە دانیشتنەوە نوێژی کرد؛ ئێوەش هەمووتان بە دانیشتنەوە نوێژ بکەن - فرەفەرهەنگی فەرموودە وەرگێڕاوەکانی پێغەمبەر -صلى الله عليه وسلم-\nفەرموودە: ئيمام دانراوە بۆ ئەوەى شوێنی بکەوین، بۆیە پێچەوانەى ئەو کردەوە مەکەن، ئەگەر تەکبیرەی کرد؛ ئێوەش تەکبیرە بکەن، ئەگەر چوو بۆ ڕکوع؛ ئێوەش بچن بۆ ڕکوع، وئەگەر ووتی: (سمع الله لمن حمده)، بڵێن: (ربنا ولک الحمد)، وئەگەر چوو بۆ سوجدە؛ ئێوە بچن بۆ سوجدە، وئەگەر بە دانیشتنەوە نوێژی کرد؛ ئێوەش هەمووتان بە دانیشتنەوە نوێژ بکەن\nلە ئەبی هورەیرەوە -ڕەزای خوای لێبێت- کە پێغەمبەر -صلى اللە علیە وسلم- دەفەرموێت: «ئيمام (پێشنوێژ) دانراوە بۆ ئەوەى شوێنی بکەوین (لە کردەوەکانی نوێژدا)، بۆیە پێچەوانەى ئەو کردەوە مەکەن، ئەگەر تەکبیرەی کرد (ووتی: الله أکبر)؛ ئێوەش تەکبیرە بکەن، ئەگەر چوو بۆ ڕکوع؛ ئێوەش بچن بۆ ڕکوع، وئەگەر ووتی: (سمع الله لمن حمده)*، ئێوەش بڵێن: (ربنا ولک الحمد)**، وئەگەر چوو بۆ سوجدە؛ ئێوە بچن بۆ سوجدە، وئەگەر بە دانیشتنەوە نوێژی کرد؛ ئێوەش هەمووتان بە دانیشتنەوە نوێژ بکەن». *(واتە: خودا ئەوانە دەبیستێت کە حەمد وسوپاس وستایشی دەکەن)، **(پەروەردگارمان، حەمد وسوپاس بۆ تۆ).\nپێغەمبەر -صلى اللە علیە وسلم- ڕێنمونی دەکات سەبارەت بە دانایی لە دانانى ئیمام (پێشنوێژ) کە بۆ ئەوەیە کە نوێژخوێنان شوێنی بکەون لە ئەنجامدانى کردەوەکانى ناو نوێژدا، وپێچەوانەى ئەو نەبن لە هەر کردەوەیەک لە کردەوەکانى ناو نوێژ، پێویستە ئاگاداری کردەوەکانى ئیمام بن وشوێنی بکەون بە هەمان شێوە وبە هەمان ڕیزبەندی وەکو خۆی. بۆیە کاتێک ئیمام -تەکبیرەی ئیحرام دەکات- دەڵێت: (الله أکبر)، پێویستە نوێژخوێنانیش لە پاش ئەو تەکبیرەی ئیحرام ببەستن. کاتێک ئیمام رکوع دەبات پێویستە ئەوانیش ڕکوع ببەن. کاتێک ئیمام دەڵێت: (سمع الله لمن حمده) کە بیرتان دەخاتەوە کە خواى گەورە وەڵامی ئەو کەسانە دەداتەوە کە حەمد وسوپاسی ئەو دەکەن؛ ئەوا پێویستە ئێوە (نوێژخوێنان) سوپاس وحەمدی بکەن ئەمیش بە ووتنی: (ربنا لك الحمد) یان (ربنا ولك الحمد) یان (اللهم ربنا لك الحمد) هەموو ئەم شێوازی وتنانە لە سونەتدا هاتووە، وکاتێک ئیمام سوجدە دەبات ئەوا ئێوەش سوجدە ببەن، وئەگەر ئیمام بە دانیشتنەوە نوێژی کرد -بەهۆی نەتوانینەوە- ئەوا ئێوەش بە دانیشتنەوە نوێژ بکەن هەرچەندە ئێوە تواناتان هەبوو بە پێوە بوەستن.


عادل عەبدولمەهدی بۆ جێبەجێکردنی داواکاری خۆپیشاندەران 17 بڕیاری دەرکرد\nئەنجوومەنی وەزیرانی عێراق لە کۆبوونەوەی ئێوارەی دوێنێ (شەممە)دا وەک بەجێهێنانی داخوازی خۆپیشاندەران 17 بڕیاری دەرکرد.\nلە کۆبوونەوەکەدا بڕیاردراوە بەپەلە 17 هەزار زەوی نیشتەجێبوون دابەش بکرێت و 100 هەزار یەکەی نیشتەجێبون دروستبکرێت و مووچەی مانگانە بدرێتە بێکاران.\n17 بڕیارەکەی حکومەتی عێراق بەمجۆرەیە:\nیەکەم، دەرگای پێشکەشکردنی داواکاری بۆ زەوی نیشتەجێبون لە هەموو پارێزگاکانی عێراق دەکرێتەوە، بڕیارەکەش ئەو کەسانە دەگرێتەوە کە داهاتیان سنوردارە.\nدووەم: 17 هەزار یەکەی نیشتەجێبوون دابەشدەکرێت بۆ ئەو کەسانە کە داهاتیان سنوردارە لە پارێزگای بەسرە، پڕۆسەکەش لە ماوەی چوار هەفتەدا تەواو دەکرێت.\nسێیەم: ئامادەکردن و جێبەجێکردنی بەرنامەی نیشتیمانی بۆ نیشتەجێبون کە دروستکردنی 100 هەزار یەکەی نیشتەجێبون لە هەمو پارێزگاکان دەگرێتەوە و پارێزگا هەژار نشینەکان پێشینەیان پێدەدەرێت.\nچوارەم: لە ماوەی دوو هەفتەدا پارێزگاری پارێزگاکان ناوی ئەو کەسانەی هەژارن و چاودێری کۆمەڵایەتی دەیانگرێتەوە تۆماربکرێن بۆ ئەنجومەنی وەزیران بنێردرێن، بۆ ئەوەی زەویان پێدرێت.\nپێنجەم: بڕیارەکانی ئەنجومەنی وەزیراندا هاتوە، وەزارەتی دارایی راسپێردراوە لە بودجەی ساڵی 2020 دا بەشی پێدانی قەزر بە هاوڵاتیان بۆ ئەوەی بتوانن یەکەی نیشتەجێبوون دروستبکەن زیاد بکات، ئەو قەرزە بەبێ سود و بەگوێرەی یاسا دەردرێت بە هاوڵاتیان.\nشەشەم: موچەیەک دەدرێت بە 150 هەزار هاوڵاتی بۆ ماوەی سێ مانگ، لە چوارچێوەی پشتیوانی حکومەت لە کەسانی پەکەوتە و ئەو کەسانەی ناتوانن کار بکەن مانگانە 175 هەزار دیناریان پێدەدرێت، بۆ ئەو مەبەستەش 785 ملیار دیناری بۆ تەرخانکراوە.\nحەوتەم: بازاڕی هاوچەرخ لە بەغدا و شارەکانی دیکەی عێراق دروستدەکرێت، حکومەت 60 ملیار دیناری بۆ تەرخان دەکات، پێویستە ئەو کەسانەی دەبنە خاوەنی دوکانەکان لانی کەم دوو هاوڵاتی بێ کار بخەنەسەر کار، بەوەش 45 هەزار هەلی کار دەرەخسێنن.\nهەشتەم: بڕیارەکەی ئەنجومەنی وەزیراندا ئاماژە بەوەکراوە، ئامادەکاری بۆ جێبەجێکردنی بەرنامەی راهێنان بۆ گەنجان و ئەو کەسانە بکرێت کە دەتوانن کار بکەن، 150 هەزار گەنج و دەرچوانی زانکۆ بۆ ماوەی سێ مانگ بەشداری راهێنانەکان دەکەن و بە بڕی 175 هەزار دینار هاوکاری دەکرێن، حکومەت بۆ ئەو کەرتە (785) ملیار دیناری تەرخانکردوە.\nنۆیەم: ئەو کەسانەی لە راهێنانەکانی خاڵی هەشتەم سەرکەوتوو دەبن، هاوکاری دەکرێن بۆ ئەوەی پڕۆژەی بازرگانی بچوک و مام ناوەند دابمەزرێنن، ئەویش بەپێدانی قەرز لە سندوقی قەرز و بانکی ناوەندی عێراق، حکومەت تریلیۆنێک دیناری بۆ تەرخانکردوە.\nئەو کەسانەی بەشداری لە ر‌اهێنانی پیشەسازی دەکەن، حکومەت پارچە زەوییەکیان بە گوێرەی یاسای پیشەسازی پێدەدات و هەموو ئیمتیازاتەکانی یاسای خزمەتی پێشەسازی دەیانگرێتەوە\nدەیەم: ئەو کەسانەی بەشداری لە ر‌اهێنانی پیشەسازی دەکەن، حکومەت پارچە زەوییەکیان بە گوێرەی یاسای پیشەسازی پێدەدات و هەموو ئیمتیازاتەکانی یاسای خزمەتی پێشەسازی دەیانگرێتەوە.\nیانزەهەم: لە رۆژی 15/10/2019 ەوە وەزارەتی بەرگری دەرگای خۆتۆمارکردنی بۆ گەنجانی تەمەن 18-28 ساڵ دەکاتەوە بۆ ئەوەی وەکو خۆبەخش لە ریزەکانی سوپادا راهێنان بکەن.\nدوازدەهەم: وەزارەتی بەرگری و ناوخۆ پێداچونەوە و چاکسازی لە گرێبەستەکانیاندا بکەن.\nسیانزەهەم: وەزارەتی پەروەردە رێوشوێنی پێویست بۆ ئەنجامدانی گرێبەست لەگەڵ وانەبێژان و خۆبەخشەکاندا بگرێتەبەر بە گوێرەی یسای بودجەی ساڵی داهاتو و بە گوێرەی پێویستی.\nچواردەهەم: وەزارەتی کشتوکاڵ رێنمایی تایبەت بە بەخشینی قەرزی زەوییە کشتوکاڵییەکان دەربکات، کە لە رابردوو لای جوتیاران بووە تاوەکو بەرواری 31/12/2019.\nپانزەهەم: پارێزگارەکان و چاودێری کۆمەڵایەتی لیستێک دروستبکەن لەو کەسانەی کە لە ژێر هێڵی هەژاری دان و بۆ ئەوەی موچەی چاودێری کۆمەڵایەتییان پێبدرێت، حکومەت توانای پێدانی ئەو موچەیەی بە 60 هەزار خێزان هەیە.\nشانزەهەم: جەختکراوەتەوە، کوژراوانی خۆپیشاندانەکانی چەند رۆژی رابردوو وەکو شەهید تۆماردەکرێن و خێزانەکانیان هەموو ئیمتیازاتێکی تایبەت بە کەسوکاری شەهیدان دەیانگرێتەوە.\nحەڤدەهەم: وەزارەتی تەندروستی راسپێردراوە هەمو ئاسانکارییەک بۆ بریندارانی خۆپیشاندانەکان وهێزە ئەمنییەکان بکات، ئەو کەسانە تەواوی تێچوی چارەسەرکردن و ناردنە دەرەوەیان ئەگەر پێویستی کرد حکومەت لە ئەستۆی دەگرێت.\nئه‌م بابه‌ته  1107 جار خوێندراوه‌ته‌وه\nئێران هێرشی موشەکی کردە سەر بنکە سەربازییەکانی ئەمریکا لە عێراق\nئەو ئۆتۆمبیلەی تەرمەکەی قاسم سولەیمانی پێ گوازرایەوە کاردانەوەی لێکەوتەوە\nسێ سەرکردەی میلیشیاکانی عێراق هەڵهاتن و عێراقیان جێهێشت\nئەمریکا عەسائیبی ئەهلی هەقی خستە لیستی تیرۆرەوە\nهادی عامری بووە جێگرەوەی مەهدی موهەندیس\nئەمریکا داوا لە هاووڵاتیانی وڵاتەکەی دەکات بەپەلە عێراق جێبهێڵن\nسەدان سەربازی ئەمریکی گەیشتنە بەغدا\nلایەنە عێراقییەکان لەبارەی کوژرانی سولەیمانی و موهەندیس: دانبەخۆتاندا بگرن\nلە بۆردومانێکی ئەمریکا قاسم سولەیمانی و مەهدی موهەندیس کوژران\nسوپاسالارى ئەمریکا هۆشدارى توند دەداتە ئەندام و لایەنگرانى حەشدى شەعبى\nدۆناڵد ترەمپ بۆ هاووڵاتیانی عێراق "ئێستا کاتی ئێوەیە"\nهێزە ڕەشەکە گەیشتە باڵیۆزخانەی ئەمریکا لە بەغدا\nعادل عەبدولمەهدی هەڕەشەی گرتنەبەری رێوشوێنی توند دەکات\nدژە تیرۆر رەتیدەکاتەوە راسپێردرابن بۆ پارێزگاریکردن لە باڵیۆزخانەی ئەمریکا لە بەغدا\nخۆپیشاندەران بەشێک لە باڵیۆزخانەی ئەمریکایان لە بەغدا سوتاند\nسایتی سەرۆکایەتی وەزیران و شەش وەزارەت هاککرا\nعادل عەبدولمەهدی: نووسراوی دەستلەکارکێشانەوەم پێشکەشی سەرۆکایەتی پەرلەمان دەکەم\nعادل عەبدولمەهدی: بە کورسی دەسەڵاتەوە نەبەستراومەتەوە\nرۆژنامەنووسێک: دوێنێ شەو سێ وەزیری کابینەکەی عادل عەبدولمەهدی ھەڵاتن و گەیشتنە ھەولێر\nلەکارلابردنی عادل عەبدولمەهدی نزیک بۆتەوە.. عامری دەستی هاوکاری بۆ سەدڕ درێژدەکات\nسەدڕ هۆشداری دەداتە عەبدولمەهدی: متمانەت لێوەردەگرینەوە


له‌لایه‌ن: محەمەد تاهیر - به‌روار: 2021-04-29-01:25:00 - کۆدی بابەت: 4973\nبۆنی پێیەكان یەكێكە لە كێشە باوەكانی تاكەكانی كۆمەڵگە بەتایبەتی لە وەرزی هاویندا، چەندین هۆكار هەیە كە وادەكات پێیەكان بۆن بكەن، وەك: كەم گرنگیدان بە پاكوخاوێنی پێیەكان، كۆبوونەوەی بەكتریا، توشبوون بە نەخۆشییە كەڕووییەكان و چەندین جۆری تر، بۆیە چەندین كەس هەڵدەستن بە بەكارهێنانی كرێمە دروستكراوەكان، بەڵام لەڕاستیدا ئەم كرێمانە بە تەواوەتی چارەسەری ئەم كێشەیە ناكەن.\n8 ئامۆژگاری بۆ نەهێشتی بۆنی پێیەكان\nپاككردنەوەی پەنجەكانی پێ بە بەكارهێنانی لۆكەی پاك بەمەبەستی نەهێشتنی كەڕووەكانی پێ.\nبەكارهێنانی دەرمانی دژە ئارەق، كە هەڵدەستێت بە نەهێشتنی ئارەقە زیادەكانی پێ.\nڕژاندنی دەرمانی دژە ئارەق بە ناو ئەو پێڵاوانەی كە بەكاریدەهێنیت.\nبە بەردەوامی شۆردنی پێیەكان بە سابوون و ئاو.\nبەكارهێنانی گوێرەوی لە لۆكە دروستكراوی پاك.\nشۆردنی گوێرەوییەكان بە بەردەوامی، بۆ نەهێشتنی بەكتریا و كەڕووەكانی كە لەسەری كۆدەبنەوە.\nبەكارهێنانی ئەو جۆرە پێڵاوانەی كە یارمەتی هەناسەدانی پێیەكان دەدات چونكە كۆبوونەوەی بەكتریا و كەڕووەكان كەمدەكاتەوە.\nلەپێ كردنی پێڵاوی كراوە لە وەرزی هاویندا.\nچەند ڕەچەتەیەك (پێكهاتەیەك) بۆ نەهێشتنی بۆنی ناخۆشی پێیەكان\nبیكاربۆناتی سۆدیۆم (Sodium bicarbonate)\nتێكەڵكردنی دوو كەوچكی بچووك لە بیكاربۆناتی سۆدیۆم لەگەڵ چوار كووپی ئاودا، پاشان بیانكە ناو دەفرێكەوە و پێیەكانی تێبكە بۆ ماوەی چوار كاتژمێر، دواتر پێییەكانت بە ئاو بشۆ، دەتوانیت ئەم ڕێگەیە چەند جارێك لە ڕۆژێكدا دووبارەبكەیتەوە بۆ بەدەستهێنانی ئەنجامی باشتر.\nزەیتی لاڤیندەر (Lavender oil)\nزەیتی لاڤێندەر یەكێكە لەو زەیتانەی كە یارمەتی نەهێشتنی بەكتریاكان دەدات، دەتوانیت بەكاریبهێنێت لەڕێگەی تێكەڵكردنی كەوچكێكی بچووك لە زەیتی لاڤیندەر لەگەڵ دوو كووپ ئاودا پاشان بخرێتە ناو دەفرێكەوە، دواتر پێیەكانت بخەرە ناو تێكەڵەكەوە بۆ ماوەی 45 خولەك پاشان پێیەكانت بە ئاو بشۆ.\nسەرەتا چوار كەوچكی بچووك لە خوێ بخەرە ناو دوو كووپ ئاوەوە و پاشان تێكەڵیان بكە و بیخەرە ناو دەفرێكەوە، دواتر پێیەكانتی تێبكە بۆ ماوەی 10 خولەك و پاشان پێیەكانت بە ئاو بشۆ، باشتر وایە ئەم ڕێگەیە لە ڕۆژێكدا چەند جارێك دووبارەبكرێتەوە بۆ بەدەستهێنانی ئەنجامی باشتر.\nكووپێك لە سركەی سپی و هەشت كووپ لە ئاوی گەرم بكرێتە ناو دەفرێكەوە و تێكەڵبكرێت، پاشان پێیەكانی تێبكرێت بۆ ماوەی 15 خولەك، دواتر پێیەكانت بە ئاو و شامپۆ بشۆ.\nچوار كەوچكی گەورە لە زەنجەفیلی هاڕدراو لەگەڵ كووپێك ئاوی گەرمدا تكەڵبكرێت و بخرێتە ناو دەفرێكەوە پاشان پێیەكانت بكە ناو ئەم تێكەڵەوە بۆ ماوەی 15 خولەك پاشان پێیەكانت بە ئاو بشۆ، ئەم ڕێگەیە باشتر وایە لە ڕۆژێكدا دووجار دووبارە بكرێتەوە.\nدوو كیسەی بچكۆلە (سەفەری) لەگەڵ دوو كوپ ئاوی گەرم بكرێتە ناو دەفرێكەوە و پاشان پێیەكانی تێبكرێت بۆ ماوەی 10 خولەك، دواتر پێیەكان بە ئاو بشۆردرێت.\nبابه‌ته په‌یوه‌ندیداره‌كان به : 8 ئامۆژگاری بۆ نەهێشتی بۆنی پێیەکان


ئاژانسی ده نگو باسی کوردستان: من ئەم پرسیارانە ئاراستەی دۆستانم دەکەم و بەدوای وەلامدا دەگرێم . ئایا بەریز ئەجالان لە ژیر گووشاری دەولەتی تورکداییە؟ ئایا ئەم پەیامی بەریز ئەجالان لە بەرژەوندی ئێستای کورداییە؟\nمن ئەم پرسیارانە ئاراستەی دۆستانم دەکەم و بەدوای وەلامدا دەگرێم . ئایا بەریز ئەجالان لە ژیر گووشاری دەولەتی تورکداییە؟ ئایا ئەم پەیامی بەریز ئەجالان لە بەرژەوندی ئێستای کورداییە؟\nئایا تورکیا بە نیازە زەربە لە پارتی کریکارانی کوردستان بەدات؟ ئایا ئەم سیاسەتی وا تورکیا لە پیشی گرتووە بۆ لە ناو بردنی پارتی کریکارانی کوردستان نییە؟\nبەریز ئەوجالان لە زیندانداییە لە ژیر دەستی دەولەتی تورکداییە ئەگەر تورکیا دەیهوویت نیاز پاکی خۆیی بۆ برۆ پێشەوە چوونی ئاشتی نێۆان کورد و تورک نیشان بەدات دەبێت سەرتا بەریز ئەوجالان ئازاد بکات بیهەنێرێت بۆ وەڵاتێکی سیەهەم بۆ ئەوەی لە سەر کیشەکان دەست بە دانۆستان وگفتۆگو بکەن\nمن ئەم پرسیارانە ئاراستەی دۆستانم دەکەم و بەدوای وەلامدا دەگرێم . ئایا بەریز ئەوجالان لە ژیر گووشاری دەولەتی تورکداییە؟ ئایا ئەم پەیامی بەریز ئەوجالان لە بەرژەوندی ئێستای کورداییە؟\nئایا تورکەکان گووشاریان هێناوە بۆ سەر ئەوجالان بۆ ئەوەی پەیامێکی وەها بە ناوەی بەریزیانەوە بەلاو بکرێتەوە؟\nئایا ئەم پەیامە کە لە لایەن پارتی بە دپ بەلاو کراوەتەوە تا چی راديێک جیگای مەتمانیە؟\nئایا ئەم پەیامە پارتی کریکارانی کوردستان لەت و پەت ناکات ؟\nئایا ئەگەر بێت و پارتی کریکارانی کوردستان ئەو پەیامە جی بی جی بکات پ کە کە تۆشی کیشە ناکات؟\nئایا ئەم کارە دەستی پارتی دیمۆکراتی کوردستانی تێێداییە کە یەکیک لە هاوپێمانەکانی ئەردۆغانە؟\nله لایه‌ن ئاژانسی ده نگو باسی کوردستان ajansknews kl. ۱/۰۱/۱۳۹۲ ۰۲:۵۳:۰۰ بعدازظهر


بزوتنەوەی گۆڕان بەرنامە بو یان كاردانەوە\nبزوتنەوەی گۆڕان لە كوێی پرۆسەی سیاسی هەرێمی كوردستاندایە؟\nبزوتنەوەی گۆرڕان لە ماوەیەكی زۆر كورتدا گەەشەیەكی زۆر خێرای كرد و بو بە جێیی ترسی یەكێتی و پارتی لە لایەك و جێكەی هیواو ئومێدی جەماوەر لە لایەكی تر. بەڵام ئەم گەشەكردنە زۆری نەخایاندو لە ماوەیەكی زۆر كورتدا پاشەكشەیەكی بەرچاوی كرد . لە ئێستادا گۆڕان لەگەڵ پارتی ڕێكەوتنی كردوە و بەشێكە لە پێكهاتەكانی حكومەت. بەڵام كێشەی گرنگ ئەوەیە ئەم ڕێكەوتنە لەپێناوی بەرژەوەندی بزوتنەوەی گۆڕاندا نەكراوە ، بەڵكو لە پێناوی وەرگرتنی پۆست بۆ هەندی كەسی تایبەت كراوە .\nدەزانم ئەم بەناو سەركردانە خەمی گەورەیان ئەوەیە كە پارتی ئەو پۆستانەیان پێ نادات كە پێشتر لەسەری ڕێك كەوتبون بۆ ئەوەی دڵی ئەوانە ڕازی بكەن كە دەنگیان دابوو بۆ هەڵبژاردنی خانەی ڕاپەڕاندن . ئەرێ پێم ناڵێن ئەو دروشمانەی لە سەرەتادا بەرزتان دەكردەوەو خەڵكتان پی َدەخەڵاتاند چییان لێهات ؟؟.\nبزوتنەوی گۆڕان گەورەترین خزمەتی بە پارتی كرد ، چونكە ئۆپۆزسییۆنی بۆ لەناو برد . كەواتە پارتی زۆر قەرزداری كۆمەڵێك بەناو سەركردەی گۆڕانە ، ئەگەر وەفا هەبێت ، دەبێ پارتی پاداشتی ئەو دڵسۆزانە بداتەوە كە بەوەكالەت ئەركی ئەوانیان جێ بەجێ كردوە . پێشم وایە پارتی وەفای هەبوە بەرامبەریان ئەوەشتان .\nسەیر كەن وەعدی كۆمەڵێك پۆست بە گۆڕان دراوە . بەڵام ئەو شوێنانە بەتاڵ نین و كەسانی تر لەو شوێنانەدا كار دەكەن . كەواتە لابردنی ئەوانە و دانانی كەسانی تر لە شوێنیان چ مانایەكی هەیە . دەبێ ئەوانە بچنە ماڵەوەو موچەی خۆڕایی وەرگرن . كەواتە ئەوانە دەبنە بندیوار . بە بۆچونی من لە هەڵبژاردنی داهاتودا ، نەوەی نوێ ئەگەر بشمێنێت ، زۆر لاواز دەبیت و كاریگەر لە سەر پڕۆسەی سیاسی نامێنێت . بزوتنەوەی گۆڕانیش زۆر زەحمەتە 5 كورسی بهێنێت . كەواتە گۆڕانیش هەر لە جێی نەبوان دەبێت و هیچ ڕوڵ و بایەخێكی لە پڕۆسەی سیاسی هەرێمدا نامێنێت . پێشم وایە ئەگەر ئەم بارودۆخەی ئێستا ئاڵو گۆڕی بەسەردا نەیەت ، حیزبە ئیسلامیەكانیش لە دەرەوەی پڕۆسەی سیاسیدا دەمێننەوە و ئەوانیش كاری گەرییەكی ئەو تۆیان نامێنێت ، ئەگەر سیاسەتیان نەگۆڕن و بیر لە میكانیزمێكی تر نەكەوەوهاو هاو پەیمان بۆ خۆیان پەیدا نەكەن .\nئەو كات تاكە حیزبی حوكمڕان پێویستی بە پشتیوانی هیچ حیزبێك نابێت و ئەویش مولزەم نابێت هیچ ئیمتیازێك كە لە ڕاستیدا ئەوە بەشێكە لە قوتی هاوڵاتیان، بداتە بە هیچ حیزب و لایەن و كەسایەتییەك . لە ئێستادا پارتی گەورەترین حیزبە لە هەرێمی كوردستان و تۆپەكە لە گۆڕەپانی ئەواندایە بۆ چارەسەری كێشەكان . بەڵام پارتی ئەو حیزبە نییە بە یەك چاویلكە سەیری هەموان بكات لەبەر ئەو هۆكارانەی لە سەرەوە باسمكردون.\nلە بەرامبەریشدا یەكێتی دوای مامحەلال مەركەزیەتی تێدا نەماوە . فرە كوێخایی هەیە . بڕیارەكان بە ئاسانی نادرێن . ئەوەش وەكو كارەسات وایە بۆ هەر حیزبێك. هەموان چاوەڕوانی كۆنگرەی یەكێتی بون. كۆنگرەش تەواو بوو . هەرچەندە ئەنجامی كۆنگرەكە بۆ ئەم قۆناغە زۆر خراپ نەبوو . دەشتوانین بڵێین سەركەوتوش بوو . بەڵام لە ئاستی پێویسیشدا نەبوو .\nئایا سەركردایەتی ئەم حیزبە دەتوانێت بەرنامە دانێت بۆ چاكسازی لەناو ڕیزەكانی حیزبدا و لەناو دام و دەزگاكانی حكومەتدا و هەنگاوی گەورە بنێن لە بواری ئەنجامدانی خزمەت گوزاری و خزمەتی هاوڵاتیان بە تایبەتی چینی فەقیرو هەژار؟؟؟. ئەگەر یەكێتی جۆرێك لە گۆڕان كاری بكات و ئەوەش لە بەرژەوەندی گشتیدا بێت ، ئەوە دەبێتە جێگەی ئومێدی جەماوەر و سەرنجی خەڵك بەلای خۆیدا ڕادەكێشێت . لە ئێستادا جەماوەرێكی یەكجار زۆری ناڕازی لە هەرێمی كوردستاندا هەیە . جەماوەری ناڕازی ئێستا زۆر زیاترە لەو كاتەی كە گۆڕانی تێدا دروست بو . ئەو جەماوەرەی كاتی خۆی بە لێشاو پەیوەندیان بە بزوتنەوەی گۆڕانەوە دەكرد، لە ئێستاشدا بە ڵێشاو لێی دەچنە دەرەوە .


ئێران گه‌ڵاڵه‌یه‌کی ۴ خاڵی بۆ قه‌یرانی سووریا ئاماده کردووه - Mehr News Agency\n16 rêbendanê 2017 - 15:36\nNews Code 7679\nبه ڕاپۆرتی ئاژانسی مێهر، عه‌لی شه‌مخانی، به‌رپرسی ناوه‌ندی ئاسایشی نه‌ته‌وه‌یی ئێران وتی: پشتیوانی له حکومه‌تی دیمەشق له چوارچێوه‌ی سیاسه‌تی ئێران دایه که ده‌یه‌وێت له به‌ره‌ی خۆڕاگری له ناوچه‌که به‌رگری بکات. ئێمه تاکوو ئه‌و کاته‌ی ئه‌سه‌د بیه‌وێت له ته‌نیشت سووریا ده‌وه‌ستین.\nئه‌و زیادی کرد: ئێران گه‌ڵاڵه‌یه‌کی ۴ خاڵی بۆ قه‌یرانی سووریا خستووته به‌رده‌ست، که بریتییه له‌م چوار قۆناغه؛ یه‌که‌م ئاگربڕی به په‌له، دووهه‌م جێه‌جێ کردنی چاکسازییه‌کان، سێهه‌م ده‌ست پێ کردنی دانوستانه ناوخۆییه‌کان و چواره‌م به‌ڕێوه چوونی هه‌ڵبژاردنی سه‌رتانسه‌ری له سووریا.\nشه‌مخانی وتی: ئه‌مه‌ی که وڵاتانی دیکه‌ی وه‌ک ئه‌مریکا بڵێن که فڵانه که‌س ببێت یان نه‌بێت مایه‌ی قبوڵ کردن نییه، که‌س مافی ئه‌وه‌ی نییه ده‌ستێوه‌ردان له کاربوری خه‌ڵکی سووریادا بکات. به نیسبه‌ت وڵاتانی دیکه‌ی ناوچه‌که دیموکڕاسی له سووریا باشتره.\nبه‌ڕێوه‌به‌ری ئه‌نجومه‌نی باڵای ئاسایشی نه‌ته‌وه‌یی ئێران وتی: سه‌رکه‌وتنی حه‌ڵه‌ب، نیشانی دا که به‌ره‌ی ئێران و ڕووسیا و سووریا کاریگه‌ری باشی هه‌یه. پێگه‌ی حه‌ڵه‌ب به جۆرێکه که هه‌ر لایه‌نێک بتوانێت تێیدا سه‌ربکه‌وێت ده‌توانێت ڕووداوه‌کان له به‌رژه‌وه‌ندی خۆی بشکێنێته‌وه. له سووریادا زیاتر له ۸۰ وڵات له ژێر ناوی دۆستانی سووریا یارمه‌تی دژبه‌ره‌کانی دیمەشق ده‌ده‌ن، به‌ڵام دواجار شكستیان هێنا.\nشه‌مخانی وتی: ده‌وڵه‌تی سووریا مافی خۆیه‌تی به‌رگری له خۆی بکات، به‌شار ئه‌سه‌د له سووریادا ده‌نگی زۆری هه‌یه و خۆشه‌ویسته و ئه‌گه‌ر وڵاتانی دژ به ئه‌سه‌د لایان وایه که ده‌نگی نییه، بۆچی ناتوانن که‌سێک بۆ کێبه‌رکێ له‌گه‌ڵ ئه‌سه‌د به‌ربژار بکه‌ن. ئه‌مه‌ش هۆکاری ئه‌وه‌یه که ئه‌وان له خۆ کاندید کردنه‌وه‌ی به‌شار ئه‌سه‌د ده‌ترسن.\nئه‌و جه‌ختی کرد: دوو وڵاتی تورکیا و سعوودییه ده‌بێت ته‌کلیفی خۆیان ڕوون بکه‌نه‌وه ئایا ئه‌وان له دوای دابه‌ش کردنی سووریان؟ ئایا ئه‌م وڵاتانه ناترسن که دوا ڕۆژ ئه‌م بابه‌ته به‌رۆکی خۆشیان بگرێته‌وه. ئێران هه‌رگیز له دوای ڕووخاندنی حکومه‌تی ئال سعوود نییه و به پێچوانه‌وه ئه‌گه‌ر شتی وه‌ها ڕوو بدات له زه‌ره‌ری ئێرانه، چون گه‌ر شتی وه‌ها ڕووبدات توندڕه‌وی هه‌موو ناوچه‌که داگیر ده‌کات.


بۆ ته‌كنیك.. بۆ ڕۆژنامه‌گه‌ری\nپێنج شەممە, 28 نیسان 2011 00:42\nچه‌ند جار باسی ئه‌وه‌مان كردووه كه هێڵه‌كانی ڕۆژنامه‌گه‌ری كوردی په‌رش و بڵاو بۆته‌وه و زۆر بووه و هه‌روه‌ك كورد ده‌ڵـێ (زۆر بووه و بۆر) بووه، هه‌میشه ئه‌وه‌شم وتووه كه ئه‌م (زۆری و بۆر)ه باشتر له‌چه‌پۆك و ڕێگه نه‌دان. جا زۆر جار وتوشمانه ئه‌م هه‌موو هه‌ڵه‌ی زمان و ته‌كنیكه له‌و زۆر بێ و بۆرییه‌وه هاتووه. ئه‌م هه‌موو ڕۆژنامه و گۆڤار و كه‌ناڵی ته‌له‌فزیۆن و ڕادیۆیانه كادریان ده‌وێ، ئیشی تێدا كه‌ریان ده‌وێ، كه شاره‌زابن، به‌ڵام زۆرجار باسی نه‌شاره‌زاكانیشمان كردووه.\nباسه‌كان تائێستا له‌ڕووی زمانه‌وه، به‌تایبه‌تی وشه‌ی دروستكرا و وه‌رگیراوه‌وه بوو كه زمانه‌كه‌مان تێك ده‌ده‌ن، به‌ڵام له‌م كونجه‌دا باسی لایه‌نێكی ته‌كنیكی ده‌كه‌م كه زۆر له ڕۆژنامه‌نووسانی ئێستامان شاره‌زای نییه (ڕۆژنامه ـ به‌واتای ئێستا ـ به (نووسرا و و بیستراو و بینراو)یه‌وه مه‌به‌سه‌ر.\nزۆرجار نوێنه‌ری ته‌له‌فزیۆنێك دێته لام یه‌ك پرسیاری لایه ده‌ڵـێ: باسی فڵانمان بۆ بكه. كه ده‌پرسم كاته‌كه‌ت چه‌ند، یا ده‌ته‌وێت چه‌ند قسه بكه‌م. ده‌ڵێت: به‌ئاره‌زووی خۆت. دیاره وه‌ڵامی من ئه‌وه‌یه. كه وانییه. تۆ چه‌ندیان كات بۆ داناویت بۆ ئه‌م به‌رنامه‌یه و چه‌ند كه‌س قسه‌ت بۆ ئه‌كه‌ن/ ئه‌وكاته (شوێن) و (كات)ی خۆم ده‌زانم، به‌ڵام هه‌ندێكیش هه‌یه شاره‌زا بوون و ده‌ڵێن له‌نێوان 5-10 خوله‌ك (ده‌قیقه) قسه بكه. یا لایه‌نێكی باسه‌كه به‌من ده‌سپێرن. زۆرم ئه‌م فێربوونه لا خۆشه.\nبۆ نووسراویش ـ واته بۆ ڕۆژنامه و گۆڤار هه‌ندێك هه‌یه ده‌ڵێن: چه‌ند ده‌نووسی بنووسه. من پێكه‌نیم دێ، چونكه باس هه‌یه ده‌توانم له كورتی بیبڕمه‌وه. خۆ كه له ڕۆژنامه‌یه‌كیشدا ده‌بینم وتارێك به‌چه‌ند ڕۆژ ته‌واو ده‌بێت و ده‌نوسن (1 – 1، یا 1- 2، بۆ 2 – 1، بۆ 2 – 2...هتد) به‌مه په‌ست ده‌بم و تاقه‌تی خوێندنه‌وه‌م نییه. وتاری وا با له‌ڕۆژنامه‌دا نه‌بێ، بدرێ به گۆڤارێك.\nشتێكی تری ته‌كنیكی: ئه‌وا ته‌له‌فزیۆنه و باسێك خراوه‌ته موناقه‌شه. له‌ملا و ئه‌و لاوه به‌ته‌له‌فون پرسیار ده‌كرێ، یا یه‌كێك ده‌چێته ناو به‌سه‌كه‌وه (قسه‌كانی گونجاو بێت یا نا). جارێ تاوێكی باش به‌وه ده‌ست پێده‌كات (كاك... سڵاوت لـێ ده‌كه‌م، پیرۆزبایی به‌رنامه‌كه‌ت لێده‌كه‌م، به‌خێرهاتنی میوانه‌كانت ده‌كه‌م) ئه‌وسا ده‌كه‌وێته قسه. جارێ میوانه‌كان میوانی ئه‌و نییه، میوانی ته‌له‌فزیۆنه‌كه و پێشكه‌شكه‌ری به‌رنامه‌ن. كه قسه‌ش ده‌كات هه‌ر ئه‌وه‌نده‌ی ئه‌و پێشه‌كیه‌ی پێیه و زۆرجار پرسیاریشی پێ نییه. میوانی به‌سه‌زمانیش، چونكه ئه‌وه‌نده پێی بڕاوه به‌م جۆره چوونه ناو به‌رنامه‌وه. قسه‌ی خۆی ته‌واو نه‌كردووه و پێشكه‌شكه‌ری به‌رنامه ده‌ڵێ: فڵان، چونكه كاتمان زۆر نه‌ماوه له ده‌قیقه‌یه‌كدا، یا له‌دوو ده‌قیقه‌دا قسه‌كانت ته‌واو بكه. ئیتر میوانی قسه‌كه‌ر (قڕ و قه‌پ) ده‌كات به‌رنامه ته‌واو ده‌بێ.\nبۆ نه‌هێشتنی ئه‌مه‌ش پێشنیاز ده‌كه‌م:\n1ـ ئه‌وانه‌ی به‌رنامه پێشكه‌ش ده‌كه‌ن یا موناقه‌شه ده‌گێڕن له كه‌ناڵه‌كاندا. چه‌ند جارێك پێش ده‌ستپێكردنی به‌رنامه بۆ ئه‌وانه‌ی دێنه ناوه‌وه و (موداخه‌له) ده‌كه‌ن ڕایگه‌یه‌نێت كه قسه‌كانیان یه‌كسه‌ر ده‌ستپێبكه‌ن.\n2ـ ئه‌وانه‌ی دێنه كۆڕی ڕۆژنامه‌گه‌ریه‌وه لایه‌نێك خولی چه‌ند كاتژمێریان بۆ ڕێكبخات.\n3ـ به‌شه‌كانی ڕِاگه‌یاندن له كۆلێجه‌كان، ڕه‌نگه ئه‌ركیان بێت. چه‌ند كاتژمێرێك بۆ كاری ته‌كنیكی ته‌رخان بكه‌ن. وابزانم ئه‌م تێبینیانه بێسوود نین، ئه‌گه‌ر گوێم لێبگیرێ.


لە خاڵە سنوورییەكانی عێراق بایی 8 ملیار دۆلار گەندەڵی كراوە - باسنیوز\n"بەهۆی گەندەڵیی گومرگەكان لە هەر چركەیەكدا عێراق 250 دۆلار زیانی بەردەكەوێت"\nگومرگ و خاڵە سنوورییەكانیش وەكوو زۆر لە بوارەكانی تر لە عێراقدا كەوتوونەتە ژێر رەحمی گەندەڵی و بەفێڕۆدانی سامان و پارەی گشتی. بەپێی چەند راپۆرتێك، لە ماوەی چەند ساڵێكدا قەبارەی گەندەڵی لە خاڵە سنوورییەكان بە 8 ملیار دۆلار دەقەبڵێندرێت.\nبەپێی بەڵگە و داتاكانی نەزاهەی عێراق، لەنێوان ساڵی 2003 تا 2016، بڕی 8 ملیار دۆلار گەندەڵی لە دەروازە سنوورییەكانی عێراقدا كراوە.\nئەو 8 ملیار دۆلارەی گەندەڵیی تێدا كراوە بەهۆی خۆدزینەوە لە باج بووە، كە زۆر لە بەرپرسان نووسراوی فەرمیان كردووە بۆ لێخۆشبوون لە باج و نەدانی پارە و گومرگی.\nباج و گومرگی وەرگرتنی هاتنی كەلوپەل و كاڵا لەنێوان 20% بۆ 200 بووە، بەپێی چەندین نووسراو دەردەكەوێت ئەو كۆمپانیا و كەسانەی بەرپرسانی حزبی و حكوومی لەپشتیان بوونە، ئەو باج و پارانەیان نەداوە و كاڵاكانیان لەنێو بازاڕەكان ساخ كراوەتەوە.\nلە ساڵی 2003 بۆ 2016 بەگشتی عێراق 818 ملیار دۆلار كاڵای هاوردە كردووە، لەو پارەیە 8 ملیار دۆلار گەندەڵی كراوە.\n(سۆمەرییە نیوز) كە دامەزراوەیەكی میدیایی عێراقیە، ئاشكرای كردووە، بەهۆی گەندەڵی لە گومرگەكاندا لە هەر چركەیەكدا عێراق 250 دۆلار زیانی بەردەكەوێت.\nعێراق لەگەڵ وڵاتانی دراوسێیدا 33 دەروازەی سنووری هەیە و كاڵایەكی زۆر لەو سنوورانە بۆ عێراق دێت، تەنیا هاوردەی عێراق لە ساڵی 2016 بایی 40 ملیار دۆلار بووە.\nئەحمەد حاجی ڕەشید، بڕیاردەری لێژنەی دارایی پەرلەمانی عێراق بە (باس)ی ڕاگەیاند: ”لە خاڵە گومرگییەکانی عێراقدا گەندەڵییەکی زۆر ھەیە، بۆیە بازرگانەکان چییان بوێت داخڵی ناوخۆی دەکەن“.\nگوتیشی: ”بەپێی بەدواداچوونەکانی ئێمە، دەبێ عێراق ساڵانە نزیکی حەوت تریلیۆن دینار پارەی گومرگی دەست بکەوێت، بەڵام ئێستا 800 ملیار دیناری دەست دەکەوێت“.\nداهاتی دەروازە سنوورییەكانی عێراق لە ساڵی 2016 زیاتر لە 580 ملیۆن دۆلار بووە.\nمیدیایەكی عێراقی ئاشكرای كردووە، لەبری ئەوەی عێراق ساڵانە 8 ملیار دۆلاری دەست بكەوێت، كەچی بەهۆی گەندەڵیی داهاتی گومرگی، عێراق نزیكەی 600 ملیۆن دۆلار بووە.\nسەعد حەدیسی، گوتەبێژی نووسینگەی سەرۆك وەزیرانی عێراق رای گەیاندووە: ”لە چوارچێوەی بەرەنگاربوونەوەی گەندەڵیدا تواندراوە چەند رێكارێك لە خاڵە سنوورییەكان بگیرێتە بەر و رێگە لەو بەهەدەردانە بگیرێت كە بە ناوی بەخشینی باجەوە دەكرێت“.\nحکوومەتی عێراق بۆ پڕکردنەوەی ئەو بۆشاییەی کە دابەزینی نرخی نەوت لە بودجەکەیدا دروستی کردووە، کار لەسەر زیادکردنی داهاتی گومرگەکانی دەکات لە ڕێگەی یاسای پێناسی گومرگییەوە، بەڵام هەندێک لە پارێزگاکانی عێراق، بەمەبەستی راکێشانی سەرنجی بازرگانان، یاسای پێناسی گومرگی جێبەجێ ناکەن و بڕێکی کەمتر باجی گومرگی لە بازرگانان وەردەگرن.\nحاكم سەرحان ئەحمەد، ئەندامی لیژنەی دارایی عێراق بە (باس)ی راگەیاند، گەندەڵییەكی زۆر لە خاڵە گومرگییەكانی عێراقدا هەیە، گوتی: ”حكوومەت دەستەوەستانە بۆ بەرەنگاربووەنەوەی گەندەڵگكاران لە دەروازە سنوورییەكان و دامودەزگاكانی گومرگ“.\nسەبارەت بە وردەكاریی گەندەڵییەكان سەرحان گوتی: ”بەقاچاخبردن و لێخۆشبوونێكی زۆری باج هەیە و هەندێك لە بەرپرسانی دەروازەكان بەبێ گەڕانەوە بۆ سەرووی خۆیان بڕیار دەردەكەن و كاڵا و كەلوپەل لەبەرامبەر وەرگرتنی پارە بەڕێ دەكەن“.\nعەبدولحوسێن عەنبەكی، راوێژكاری سەرۆكایەتیی ئەنجومەنی وەزیرانی عێراق رای گەیاندووە، بەهۆی جێبەجێنەكردنی قانوونی تەعریفەی گومرگی و لێبوردنی باج و گەندەڵی، هەندێك فەرمانبەر، گەندەڵییەكی زۆر لە خاڵە سنوورییەکان هەیە.\nئەو جەخت دەكاتەوە، حكوومەت ئیجرائاتی زۆری كردووە، بەڵام چەندین لایەن هۆكار بوونە ئیجرائاتەكان كاریگەرییان نەبێت.\nبەپێی قسەی شارەزایانی ئابووریی عێراق، بەهۆی ئەوەی دەروازە سنوورییەكان كەوتوونەتە ژێر كاریگەریی حزبە سیاسییەكان، بۆیە بەرپرسانی حزبی رۆڵیان لە گەندەڵییەكانی ئەو دەروازانەدا هەیە و دەوڵەتیش ناتوانێت یاسای گومرگی جێبەجێ بكات.\nمەنسوور بەعیچی، پەرلەمانتاری دەوڵەتی یاسا لە پەرلەمانی عێراق ئاشكرای كردووە، ئەوەی لە دەستەی گومرگەكانی عێراقدا هەیە گەندەڵییەكی گەورەیە.\nئەو گوتوویەتی: ”ئەو گەندەڵییەی لە گومرگەكاندا هەیە هیچی كەمتر نییە لە كاری گرووپە تیرۆرستییەكان و نابێت لێی بێ دەنگ بین، چونكە ژێرخانی ئابووریی عێراق وێران دەكات“.\nئەو پەرلەمانتارەی لیستەكەی مالیكی پێی وایە، لە خاڵە سنوورییەكان لەبەرامبەر پێدانی پارە چاوپۆشیی لە وەرگرتنی باج و بەڕێكردنی كاڵای خراپ كراوە.\nبەپێی قسەی كازم شەمەری، پەرلەمانتاری شیعە، یەكێك لە گەندەڵیی خاڵە سنوورییەكان گواستنەوەی پارەیە بۆ دەرەوە لەژێر ناوی كڕینی كاڵاكان، گوتی: ”لە كاتی سەردانیكردنی دەستەی گشتیی گومرگی عێراق سەرمان سوڕما، لە بوونی ژمارەیەكی زۆری گەندەڵی و ساختەكردن لە مامەڵەی گواستنەوەی پارە لە بانكە تایبەتەكان و بانكی ناوەندییەوە بۆ بازرگانەكان لەژێر ناوی كڕینی كاڵاكان“.\nزیاتر گوتیشی: ”ئەو میكانیزمەی پێڕەو دەكرێت بریتییە لەوەی بازرگان دەچێتە بانكی تایبەت و نووسراوی تایبەت بەو كەلوپەل و كاڵایانەی دەیەوێت هەناردەی بكات دەداتە ئەوان و ئەوانیش هی بازرگانەكان كۆ دەكەنەوە و بۆ بانكی ناوەندی رەوانەی دەكەن، بۆ وەرگرتنی دراوی بیانی پێویست، پێویستە لێكۆڵینەوە لەو نووسراوانە بكرێت و بزاندرێت ئەو كاڵایانە بە ڕاست هاتوون یان نا“.\nهه‌ولێر.. له‌سه‌ر كێشه‌ی زه‌وی سێ برا كوژران\nچەند زانیارییەك لە بارەی دابەشكردنی مووچەی فەرمانبەران لە پێش نەورۆزدا


ئەمریکا خۆی خۆی لە ناو دەبات / هەژمۆنیایەک کە لە دوو ساڵدا لە ناوچوو - Mehr News Agency\nAP ١٣٩٨ Khordad ٢٧ ٠٨:٣٣\nNews Code 26967\nئاژانسی هەواڵی مێهر – بەشی نێودەوڵەتی: "فەرید زەکەریا" کارناسی پرسی سیاسی و پێشکەشکاری کەناڵی CNN، نووسی: لە دوو ساڵی ڕابردوودا هێژمۆنیای ئەمریکا لە ناو چووە. سەرجەم مێژووی هێژمۆنیای ویلایەتە یەکگرتووەکان بریتییە لە ماوەیەکی کورت خایەن و پڕ هەڕوهەنگامەی نزیک بە سێ دەیە کە بە دوو قۆناغدا دابەش دەبێت: قۆناغی دەسپێک کە هاوکاتە لە گەڵ ڕووخانی دیواری بەرلین لە ساڵی ١٩٨٩ و قۆناغی کۆتایی یان نزیک بە کۆتایی لە دوای شەڕی ٢٠٠٣ی عێراق.\nئێستە پرسیار ئەوەیە کە ئایا کۆتایی زاڵبوونی بەرچاوی ویلایەتە یەکگرتووەکان لە ئەنجامی هۆکارگەلی دەرەکی بووە، یان واشنتۆن بە هۆی خووخەدە و کرداری دزێۆی واشنتۆن بووە؟ ئەوە پرسیارێکە کە مێژوونووسان ساڵانێکی زۆر دەبێ وەڵامی بۆ بدۆزنەوە. بەڵام لە ئێستادا ئاورێک دەدەینەوە لە کات و بەڵگەکانی بەردەست بۆ لێکدانەوەی ئەو پرسە.\nلەو کاتەدا هێزی بنەمایی قوول لە سیستەمی نێودەوڵەتیدا هەبوون کە بێ بەزەییانە لە دژی هەر کام لەو گەلانەی خاوەن هێزێکی زیاتر بوون، تێدەکۆشان. بەوەشەوە، سەبارەت بە ئەمریکا یەکێک لەو شێوازانەی کە خود واشنتۆن دەستی تێدا بووە، لە ناو بردنی هێژمۆنیا، کەڵک ئاوەژۆیی لە دەسەڵات، دۆراندنی هاوپەیمانان و بەجەربەزەتر بوونی دوژمنان بووە. لە ئێستادا ویلایەتە یەکگرتووەکانی ژێر فەرمانی ترامپ پێدەچی بەرژەوەندی و لە هەمان کاتدا ئیمانی خۆی بە ئایدیاکان و ئامانجگەلێک کە سەلمێنەری سێ دەیە ئامادەبوونی نێودەوڵەتیی بوون، لە دەست داوە.\nئەستێرەیەک لە دایک دەبێ\nهێژمۆنیای ویلایەتە یەکگرتووەکان لە سەردەمی دوای شەڕی سارد، ڕووداوێکی بێ هاوتایە کە مرۆڤ لە دوای ئیمپراتووریای ڕۆمەوە نەبینیوە. نووسەرانێکی زۆر لە ساڵی ١٩٤٥ەوە باسیان لە "هەڵاتنی ئەمریکی" کردووە، بەلام سەردەمی دوای شەڕی دووهەمی جیهانی تەواو جیاوازە لە سەردەمی دوای ١٩٨٩. تەنانەت پاش ساڵی ١٩٤٥، لە بەشێکی بەربڵاوی جیهان، فەڕەنسا و بەریتانیا هێستا خاوەن ئیمپراتووریای فەرمی بوون و بەو پێیە بڕەوی تایبەت بە خۆیان بووە.\nزۆر زوو یەکێتی سوفیەت وەک ڕکابەرێکی جیدی لە بەرامبەر ئەمریکا دەرکەوت و پێگەی ئەمریکای لە جێ جێی جیهان بردە ژێر پرسیارەوە. لە بیرتان نەچی کە چەمکی "جیهانی سێهەم" سەرچاوە لە دابەشکاریی جیهان بە سێ جیهان دەگرێت کە بریتین لە جیهانی یەکەم واتە ویلایەتە یەکگرتووەکان و ئەورووپای رۆژئاوا، جیهانی دووهەم واتە وڵاتانی کۆمۆنیستی و جیهانی سێهەم واتە شوێنەکانی دیکەی جیهان. لەمناوە لە هەر جێیەکی جیهان لە پۆلانداوە تا چین هەموو چاویان لە ئەمریکا بوو.\nبەو پێیە "مارگارێت تاچێر" سەرۆک وەزیرانی ئەو کاتی بەریتانیا، لە ساڵی ١٩٩٠دا لای وابوو کە جیهان بە سێ دەڤەری سیاسیی ژێر کاریگەری دۆلار، یەن و مارکی ئەڵمانیا دابەش دەبێت. چوار ساڵ دواتر "هێنری کیسینجێر" لە کتێبی "دیپلۆماسی"دا سەرهەڵدانی قۆناغی چەند جەمسەریی نوێی پێشبینی کرد.\nگۆڕەپانی هەڵبژاردنی ١٩٩٢ پڕاوپڕ بوو لە هەستی لاوازی و ماندوویی ئەمریکییەکان. شەڕی سارد کۆتایی پێ هاتبوو و لەمناوە ئەڵمانیا و ژاپۆن بەشێک بوون لە وڵاتانی سەرکەوتوو و وەک "پاڤێڵ تێسۆنگاس" دەیوت وەڵاتانی ئاسیایی قسەیان لە "سەدەی ئەقیانووسی ئارام" دەکرد.\nبەڵام لەمناوە پرسێکی ئاوارتە بوو؛ وتارێکی پێشەنگانە کە لە لایەن "چارڵز کراوتهامێر" لە ساڵی ١٩٩٠ لە واشنتۆن پۆست لە ژێر ناوی "کاتی تاک جەمسەری" بڵاو بۆوە. بەڵام تەنانەت ئەو ڕووانینە سەرکەوتووانە بە ئەمریکاش لە پێناسەی خۆیدا سەلمێنەری بەرتەسک بوونی ئەو قۆناغەیە.\nناوبراو پێشبینی کرد کە لە زەمانێکی زۆر کورتدا، ئەڵمانیا و ژاپۆن وەک دوو زلهێزی ناوچەیی سەر هەڵدەدەن و سیاسەتی دەرەکی خۆیان سەربەخۆ لە ویلایەتە یەکگرتووەکان دەگرنە بەر. بڕیاردەرانی سیاسی پێشوازیان لە کەمڕەنگ بوونی دەسەڵاتی تاک جەمسەری (کە پێیان وابوو بە زوویی ڕوو دەدا) کرد.\nلە ساڵی ١٩٩١ لە گەڵ دەسپێکی شەڕەکانی باڵکان "ژاک پووز" سەرۆکی ئەوکاتی ئەنجومەنی ئەورووپا وتی: کاتی ڕۆڵ گێرانی ئەورووپا گەیشتووە. بە وتەی ئەو قەیرانی یۆگۆسلاڤی کێشەیەکە کە دەبوو لە لایەن ئەورووپییەکانەوە چارەسەر بێت، چونکە وڵاتێکی ئەورووپییە و هیچ دەروەستی بە ئەمریکاوە نییە. بەڵام دواتر دەرکەوت کە تەنیا ویلایەتە یەکگرتووەکانە کە بە هێزی خۆی دەتوانێ دەستێوەردانی کارا لەو قەیرانەدا بکا و چارەسەری بکات.\nلە ڕووداوێکی هاوشێوەدا، کاتێک دەگەینە کۆتایی دەیەی ١٩٩٠ و ئابوورییەکانی رۆژهەڵاتی ئاسیا بەرەوڕووی قەیرانی دارایی دەبن، تەنیا ویلایەتە یەکگرتووەکان بوو کە توانی بۆ جارێکی دیکە سیستەمی دارایی جیهان سەقامگیر بکا و بە یامەتی ماڵی ١٢٠ ملیارد دۆلاری بە وڵاتانی زیان پێگەیشتوو، ئەو قریرانە چارەسەر بکات. لە دوای ئەو هەنگاوە گۆڤاری تایم وێنەگەلی سێ ئەمریکی بە ناوەکانی "ڕابێرت ڕووبین" وەزیری خەزێنە، "ئالێن گرینسین" سەرۆکی فیدراڵی ڕیزرۆ و "لارێنس سامێرز" جێگری وەزارەتی خەزێنە لە ژێر ناوی "کۆمیتەی رزگاری جیهان" لە ڕووبەرگی خۆیدا چاپ کرد.\nدەسپێکێک بۆ کۆتایی\nهەر وەک چۆن هێژمۆنیای ئەمریکا لە سەرەتاکانی ١٩٩٠ و لە کاتێکدا کە کەس ئاگاداری نەبوو، گەشەی کرد، لە کۆتایی ئەو دەیەشدا – ئەگەرچی خەڵکی قسەیان لە "گەلی زەرووری" یان "تاقە زلهێزی جیهان" دەکرد – هێزگەلێک سەریان هەڵدا کە بوونە هۆی لاوازبوونی. یەکەمین و گرینگترینی ئەو هێزانە چین بوو. ئێستا بە ئاشکرا دەبینین کە چین بە تەنیایی ڕکابەرێکی جیدییە بۆ واشنتۆن. بەڵام ٢٥ ساڵ لەوە پێس ئەو هێزە ئاشکرا نەبوو.\nچین کە لە ساڵەکانی ١٩٨٠ گەشەی بە پەلەی خۆی دەست پێکرد، لە ئاستەکانی زۆر خوارەوە هەنگاوی هەڵێنا. وڵاتانێکی کەم توانیان ئەو رێگەیە زیاتر لە چەند دەیە درێژە پێ بدەن. ئەگەرچی ئەو وڵاتە وەک ئاوێتەیەکی بە هێز لە سەرمایەداری و لێنینیزم، کاتێک شۆڕشی گۆڕەپانی تیانمەن ڕووی دا، تزۆیک لاواز و شکێنەر وێنا دەکرا.\nبە هیز بوونی چین درێژەی بوو و بووە هێزێکی نوێ لە بلووکی بەرەنگاربوونەوەی دەسەڵات و زێدەخوازیی ئەمریکا. ڕووسیاش بەش بە حاڵی خۆی بە دەرچوون لە قۆناغێکی بێدەنگی و لاوازیی ساڵانی سەرەتایی دەیەی ١٩٩٠، وەک هێزێکی دووبارە کە خاوەن توانستی ئاستەنگ نانەوە و تێدەکەری بوو، سەری هەڵداوە.\nبە دەرکەوتنی دوو ئەکتەری نوێ لە دەرەوەی ویلایەتە یەکگرتووەکان، جیهان هەنگاوی نایە ناو قۆناغێکی نوێی پاش ئەمریکی. ئەوڕۆکە هێشتا ویلایەتە یەکگرتووەکان بە هێزترین وڵاتی جیهانە، بەڵام لە جیهانێکدا کە لە لایەن دەسەڵاتانی جیهانی و ناوچەییەوە ئاپۆرە دەراوە و هەردەم – هەر وەک پێشتریش ڕووی داوە – ناچارە لە پاشەکشێ.\nهێرشەکانی ١١ سپتامبێری ٢٠٠١ و تیرۆریزمی ڕادیکاڵ ڕۆڵێکی دووپاڵەیان بوو لە دابەزاندنی هێژمۆنیای ئەمریکا. سەرەتا پێدەچوو ئەو هێرشانە بە قازانجی ئەمریکا بێ و ئەو وڵاتە بتوانێ دەسەڵاتی خۆی پێ تۆکمەتر بکات. لە ساڵی ٢٠٠١ کە ویلایەتە یەکگرتووەکان لە باری ئابوورییەوە بە تەنیایی گەورەتر لە ٥ ئابووریی گەورەی جیهان بوو، بڕیاری دا تێچووی بەرگریی ساڵانەی خۆی بە ڕادەیەک بەرز کاتەوە کە ٥٠ ملیارد دۆلار زیاتر لە تێچووی ساڵانەی پادشایی بەریتانیا بوو.\nکاتێک کە ئەمریکا دەستێوەردانی لە ئەفغانستان کرد توانی هاوپەیمانییەک پێک بێت کە یەک لەوان ڕووسیا بوو. دوو ساڵ دواتریش سەرەڕای ناڕەزایەتی زۆر، دیسان توانسی هاوپەیمانییەکی نێودەوڵەتیی گەورە بۆ هێرش کردنە سەر عێراق پێک بێنێت. ساڵانی سەرەتایی ئەم سەدەیە خاڵی گوهەرین بۆ ئیمپراتووریای ئەمریکا بوو، کاتێک کە واشنتۆن هەوڵی دا هەزاران مایل دوورتر گەلانی بیانیی ئەفغانستان و عێراق سەرەڕای ناڕەزایەتی و هاوکاریی زۆرەملانەی بەشێکی دیکەی جیهان، ئاوەدان کاتەوە.\nدۆخی عێراق بە تایبەت جیاوازتر بوو، چونکە ویلایەتە یەکگرتووەکان سەرەڕای ناڕەزایەتییەکان لەشکەری بردە ئەو وڵاتە. سەرەتا ئەمریکا هەوڵی دا بۆ لە ناو بردنی چەک و چۆڵی کیمیایی عێراق ڕەزامەندیی ڕێکخراوی نەتەوە یەکگرتووەکان وەرگرێت، بەڵام کاتێک هەوڵەکەی بێ ئاکام بوو، ئەو ڕێکخراوەی وەلاوە نا.\nبە گوێرەی دوکتۆریەنی ژێنڕاڵ "کالین پاوێل" کە لە کاتی شەڕی کەنداو سەرۆکی ئەرکانی هاوبەشی ئەمریکا بوو، شەڕ لە ئەگەرێکدا پاساو دەدرا کە سەرچاوەگەلی نیشتمانی و ژیانی بکەوێتە مەترسییەوە. دەوڵەتی بووش پێداگر بوو کە بە ژمارێکی کەمی سەربازان دەتوانێ عێراق بگرێت و وتراوە کە عێراق تێچووەکانی شەڕ لە دژی خۆی بە ئەستۆ دەگرێت.\nپاشان لە پڕدا لە بەغدا، ئەمریکا بڕیاری دا کە سیستەمی سیاسی عێراق بڕووخێنێت، چەک لە سوپا داماڵێت و بورۆکراسی وەلاوە بنێت و ئەوە بووە هۆی پاشاگەردانی و سەرهەڵدانی شۆڕش. هەر یەک لەو دۆخانە دەکرا چارەسەر بکرێت، بەڵام متمانە درا کە عێراق تووشت گەندەڵییەکی گەورە هاتووە.\nپاش ١١ سپتامبێر واشنتۆن بڕیارگەلێکی گەورە و بەربڵاوی گرت کە بۆ هەمووان جێی نیگەرانی بوو. ئەمریکا خۆی لە مەترسییەویەکدا دەدی کە بۆ دەرباز بوون لێی پەنای بردبووە بەر هەموو کارێکی لە هێرش بۆ عێراق و خەرج کردنی تێچوویەکی لە ڕادەبەدەر بگرە تا بە کار هێنانی ئەشکەنجە. وڵاتانی دیکە، وڵاتێکیان دەدی کە جۆرێک تیرۆریزم ئەزموون دەکا کە ئەوان ساڵانێکە پێوەی گیرۆدەن و ئێستا وەک شێرێکی بریندار چنگ و ددان بە دەوروبەرییەکانی نیشان دەدا و خەریکی لە ناو بردنی هەموو هاوپەیمانان و نۆرمە نێودەوڵەتییەکانە.\n"جۆرج دەبلیوو. بووش" لە دوو ساڵی سەرەتایی دەوڵەتەکەی زیاتر لە هەر دەوڵەتێکی دیکەی ئەمریکی ڕێککەوتنە نێودەوڵەتییەکانی پێشێل کرد (بێ گومان ئەو ڕیکۆردە ئێستا بە "دۆناڵد ترامپ"ـه). کرداری ئەمریکا لە دەرەوەی ئەو وڵاتە لە سەردەمی حکوومەتی بووش بووە هۆی لە ناو چوونی دەسەڵاتی و ئۆتۆریتەی ئەخلاقی و سیاسیی ویلایەتە یەکگرتووەکان، چونکە هاوپەیمانانی دێرینی وەک کەنادا و فەڕەنسا خۆیان بەرەوڕووی ناوەڕۆک، ئەخلاق و شێوازێکی جیاوازی سیاسەتی دەرەکی دەبینیەوە.\nشەڕی دووهەمی جیهانی


دواوتار 3 - Kurdi Sorani Standard (KSS)\n1ئینجا ڕوومان وەرگێڕا و بە ڕێگای باشاندا سەرکەوتین، جا عۆگی پاشای باشان لەگەڵ هەموو سوپاکەی هاتنە دەرەوە بۆ بەرەنگاربوونەوەمان لە ئەدرەعی. 2یەزدانیش پێی فەرمووم، «لێی مەترسە، چونکە خۆی و هەموو سوپاکەی و خاکەکەیم داوەتە دەستت، ئەوەی پێ دەکەیت کە بە سیحۆنی پاشای ئەمۆرییەکانت کرد کە لە حەشبۆن فەرمانڕەوا بوو.»\n3جا یەزدانی پەروەردگارمان، عۆگی پاشای باشان و هەموو سوپاکەی دایە دەستمان و لێماندا و نەمانهێشت کەس دەرباز بێت. 4لەو کاتەشدا دەستمان بەسەر هەموو شارەکانیدا گرت. هیچ شارێک لەو شەست شارە نەمایەوە کە لێیان نەستێنین، واتە هەموو هەرێمی ئەرگۆڤ شانشینی عۆگ لە باشان. 5هەموو ئەو شارانە شوورابەند بوون بە شوورای بەرز و دەروازە و شمشیرەیان3:5 شمشیر، پارچە دارێک بووە لە جیاتی قوفڵ لە دواوەی دەرگا بە شێوەی ئاسۆیی دانراوە بۆ داخستنی دەرگا. هەبوو، لەگەڵ ئەوەشدا چەند گوندێکی زۆر شوورایان نەبوو. 6جا بە تەواوی قڕمان کرد3:6 لە زمانی عیبری ئەم زاراوەیە دەگەڕێتەوە بۆ شتێک یان کەسێک کە دەبەخشرێت بە یەزدان، زۆر جار بەخشینەکە بە تەواوی لە ناودەبردرێت.، وەک ئەوەی بە سیحۆنی پاشای حەشبۆنمان کرد، لە هەموو شارێکدا پیاو و ژن و منداڵەکانمان بە تەواوی قڕکرد. 7بەڵام هەموو ئاژەڵە ماڵییەکان و دەستکەوتی شارەکانیان بۆ خۆمان تاڵان کرد.\n8لەو کاتەدا ئەو خاکەی کە لە بەری ڕۆژهەڵاتی ڕووباری ئوردون لە دەربەندی ئەرنۆنەوە هەتا چیای حەرمۆنمان لە دەستی ئەم دوو پاشایەی ئەمۆرییەکان دەرهێنا. 9سەیدائییەکان بە حەرمۆن دەڵێن سیریۆن و ئەمۆرییەکانیش پێی دەڵێن سنیر. 10هەموو شارۆچکەکانی دەشت و هەموو گلعاد و هەموو باشان هەتا سەلخە و ئەدرەعی، دوو شارەکەی شانشینی عۆگ لە باشاندا دەستمان بەسەردا گرت. 11عۆگی پاشای باشان بە تەنها مابووەوە لە پاشماوەی ڕفائییەکان، قەرەوێڵەکەی لە ئاسن دروستکرابوو، هەتا ئێستا لە شاری ڕەبەی3:11 شاری ڕەبە: ئێستا بە عەمان ناودەبردرێت، پایتەختی وڵاتی ئوردونە. عەمۆنییەکانە، درێژییەکەی نۆ باڵ3:11 نۆ باڵ: نزیکەی 4 مەتر. و پانییەکەی چوار باڵە3:11 چوار باڵ: نزیکەی 1,8 مەتر. بە باڵی پیاو.\n12لەو کاتەی دەستمان بەسەر ئەو خاکەدا گرت، هەرێمێکم دایە ڕەئوبێنییەکان و گادییەکان، لە سەرووی عەرۆعێرەوە کە لەسەر دەربەندی ئەرنۆنە و نیوەی ناوچە شاخاوییەکانی گلعاد و شارۆچکەکانی لە هەرێمەکەدا بوو. 13ئەوەشی لە گلعاد مایەوە و هەموو باشانی شانشینی عۆگ دامە نیوەی هۆزی مەنەشە3:13 هۆزی مەنەشە دابەش ببوون بۆ سەر دوو بەش، هەریەکەیان کەوتبووە لایەکی ڕووباری ئوردون.. هەموو هەرێمی ئەرگۆڤ لەگەڵ هەموو باشان بوو، کە بە خاکی ڕفائییەکان ناودەبردرا. 14یائیری نەوەی مەنەشە دەستی بەسەر هەموو هەرێمی ئەرگۆڤدا گرت هەتا سنووری گەشوورییەکان و مەعکاتییەکان و بە ناوی خۆیەوە ناوی لێنا، هەتا ئەمڕۆش باشان بە حەڤۆت یائیر ناودەبردرێت. 15گلعادیشم دا بە ماکیر. 16لە گلعادیشەوە هەتا دەربەندی ئەرنۆن ناوەڕاستی دۆڵەکە سنوور بوو، هەتا ڕووباری یەبۆق سنووری عەمۆنییەکان دامە ڕەئوبێنییەکان و گادییەکان. 17عەراڤا و ڕووباری ئوردونیش سنووری ڕۆژئاواییەکەی بوو، لە کینەرەتەوە هەتا دەریای عەراڤا، دەریای مردوو3:17 دەریای مردوو: عیبری: دەریای خوێ.، لەژێر بنارەکانی پسگە.\n18ئەو کاتە فەرمانم پێکردن و گوتم، «یەزدانی پەروەردگارتان ئەم خاکەی پێداون هەتا دەستی بەسەردا بگرن، هەموو پاڵەوانەکان بە چەکەوە لەپێش نەوەی ئیسرائیلی برایانتان دەپەڕنەوە، 19بەڵام ژن و منداڵ و ئاژەڵە ماڵییەکانتان، زانیومە ئاژەڵی ماڵی زۆرتان هەیە، ئەوا لە شارۆچکەکانتان دەمێننەوە کە پێم داون، 20هەتا یەزدان براکانیشتان وەک ئێوە بحەسێنێتەوە، ئەوانیش دەست بەسەر ئەو خاکەی پشتی ڕووباری ئوردوندا بگرن کە یەزدانی پەروەردگارتان دەیانداتێ، ئینجا هەرکەسە دەگەڕێتەوە لای موڵکی خۆی کە پێم دان.»\n21لەو کاتەشدا فەرمانم بە یەشوع کرد و گوتم، «چاوەکانت هەموو ئەوەیان بینی کە یەزدانی پەروەردگارتان بەم دوو پاشایەی کرد، یەزدان هەمان شت دەکات بە هەموو ئەو پاشایەتییانەی تۆ بۆیان دەپەڕیتەوە. 22لێیان مەترسن، چونکە یەزدانی پەروەردگارتان بۆتان دەجەنگێت.»\n23لەو کاتەدا لە یەزدان پاڕامەوە و گوتم: 24«ئەی یەزدانی باڵادەست، تۆ دەستت پێ کرد مەزنی و دەستی بەهێزت بە خزمەتکارەکەت پیشان بدەیت، چونکە چ خودایەک لە ئاسمان و لەسەر زەوی وەک کردەوەکان و تواناکانی تۆ دەکات؟ 25تکایە لێمگەڕێ با بپەڕمەوە و ئەو خاکە چاکەی لە بەری ڕۆژئاوای ڕووباری ئوردونە، ئەو ناوچە شاخاوییە جوانە و لوبنان، ببینم.»\n26بەڵام یەزدان بەهۆی ئێوەوە لێم هەڵچوو و گوێی لێ نەگرتم، بەڵکو یەزدان پێی فەرمووم: «بەسە! ئیتر لەبارەی ئەم بابەتەوە لەگەڵم مەدوێ، 27سەربکەوە بۆ لووتکەی پسگە و بەرەو ڕۆژئاوا و باکوور و باشوور و ڕۆژهەڵات سەر بڵند بکە و بە چاوەکانت خاکەکە ببینە، بەڵام لەم ڕووباری ئوردونە مەپەڕەوە، 28ئەرکیش بە یەشوع بسپێرە و بەهێزی بکە و هانی بدە، چونکە ئەو لەپێش ئەم گەلە دەپەڕێتەوە و ئەو خاکەکەیان بۆ دابەش دەکات کە تۆ دەیبینیت.» 29جا لە دۆڵەکە بەرامبەر بێت‌پەعۆر ماینەوە.\nKSS : دواوتار 3


له عێراق كۆنتراكته‌رێكی ئه‌مه‌ریكی و دووان له وه‌رگێڕه‌كانی ده‌ڕفێنرێن\nكاربه‌ده‌ستانی پۆلیسی عێراقی ده‌ڵێن كۆنتراكته‌رێكی ئه‌مه‌ریكی و دوو له وه‌رگێڕه عێراقی‌یه‌كانی له نزیك شاری به‌سره له باشوری عێراق ڕفێندراون. كاربه‌ده‌ستان ده‌ڵێن ئه‌مڕۆ هه‌ینی بۆسه‌یه‌ك بۆ هه‌رسێكیان له باكوری به‌سره دانرابوو.\nووته‌بێژێكی باڵیۆزخانه‌ی ئه‌مه‌ریكیش گوتویه‌تی له‌و ڕووداوه ئاگادارن و لێكۆڵینه‌وه له‌و باره‌یه‌وه ئه‌نجام ده‌ده‌ن و هیچ وورده‌كارییه‌كی ترییان ڕانه‌گه‌یاند.\nله لایه‌كی دیكه، كاربه‌ده‌ستانی عێراقی ده‌ڵێن ژماره‌یه‌ك گولله هاوه‌ن بۆ ناو بازاڕێكی قه‌ره‌باڵغی به‌غدا له ناوچه‌ی زه‌عفه‌رانیه ڕوویداوه و له ئاكامدا 4 كه‌س كوژراون.\nده‌سه‌ڵاتداران ده‌ڵێن چوار سه‌ربازی عێراقیش كوژراون كاتێك كه‌وتونه‌ته ژێر بۆسه‌یه‌كی دانراو بۆیان له خاڵێكی پشكنینی دولوییه له باكوری پایته‌خت.\nله حه‌وت هه‌فته‌ش له‌مه‌وبه‌ر، چوار ئه‌مه‌ریكی و نه‌مساوییه‌ك له نزیك به‌سره‌وه ڕفێندرابوون و تاوه‌كو ئێستا دیار نین. به‌ڵام ڕفێنده‌رانیان له زوویه‌كی ئه‌م هه‌فته‌یه‌دا وێنه‌یه‌كی ڤیدیۆییان بڵاوكرده‌وه.\nهه‌روه‌ها له‌شكری ئه‌مه‌ریكی ده‌ڵێت ڕۆژی چوارشه‌ممه هێزه‌كانی عێراقی چوار ڕێبه‌ری شانه‌ی تیرۆریستانیان له گه‌ڕه‌كی شاری سه‌در له به‌غدا ده‌ستگیر كردووه و ڕۆژی پێنج شه‌ممه‌ش ڕێبه‌رێكی گومانلێكراوی دیكه‌ی تیرۆریستانیشیان له رومادی ده‌ستگیركردووه.\nهه‌روه‌ها له‌شكری ئه‌مه‌ریكی ڕاده‌گه‌یه‌نێت كه‌وا هێزه‌كانی عێراقی دوو كه‌سی به بارمته گیراوییان له ڕۆژهه‌ڵاتی به‌غدا ئازاد كردووه و ده‌ستیشیان به سه‌ر دوو جبه‌خانه‌ی چه‌ك و گولله هاوه‌ن و ئامڕازی ته‌قینه‌وه‌دا گرتووه.


لەگەڵ گەرمای زۆر و خۆڵباریندامۆلیدەكانی كەركوك هەڕەشەی بڕینی كارەبا لە هاوڵاتیان دەكەن\nكەركوك/ 22ـی ئایاری 2022/ گردبونەوەی خاوەنی مۆلیدە ئەهلییەكان دژی بڕیاری گواستنەوەی بەشە گازی مانگانەیان لە وێستگەی حكومییەوە بۆ وێستگەی ئەهلی فۆتۆ: كەركوك ناو\nكۆمەڵەی مۆلیدە ئەهلییەكانی كەركوك، هەڕەشەی كوژاندنەوەی كارەبا لە تەواوی پارێزگاكە دەكەن، بەهۆی گواستنەوەی بەشە گازی مانگانەیان لە حكومەتەوە بۆ كەرتی تایبەت.\nوەزارەتی نەوتی عیراق بڕیاریداوە بەشە گازی مۆلیدە لە وێستگە حكومییەكانەوە بگوازرێتەوە بۆ وێستگە و بەنزینخانەی ئەهلی، ئەوەش ناڕەزایی خاوەنی مۆلیدەكانی لێكەوتۆتەوە و ئەمڕۆ یەكشەممە 22ـی ئایاری 2022، گردبونەوەیان ئەنجامدا.\nناڕازییەكان لە بەردەم كۆمپانیای دابەشكردنی بەرهەمە نەوتییەكانی كەركوك داوای هەڵوەشاندنەوەی بڕیارەكەیان كرد.\nمحەمەد خەلیل، سەرۆكی كۆمەڵەی مۆلیدە ئەهلییەكانی كەركوك بە (كەركوك ناو)ـی وت "ئەگەر بەرهەمە نەوتییەكان بەردەوامبن لە غەدرلێكردنی خاوەنی مۆلیدەكان ئەوا ئێمە پەنا بۆ كوژاندنەوەی مۆلیدەكان لە هەموو پارێزگاكە دەبەین".\nئەو هەڕەشە هاوكاتە لەگەڵ پێشبینی كەشوهەوا بۆ بەرزبونەوەی پلەكانی گەرما و دروستبونەوەی شەپۆلی خۆڵبارینی توند لە رۆژانی داهاتوودا.\n"حكومەت لە مانگێكدا داوای نزیكەی 400 كاتژمێر كارەبامان لێدەكات، لەكاتێكدا ئەوان تەنیا بەشی 60 تا 70 كاتژمێر بەشە گازمان پێدەدەن" خەلیل دەڵێت خاوەنی مۆلیدەكان ترسیان هەیە لە داهاتودا بەهۆی ئەو بڕیارەوە غەدریان لێبكرێت و "نرخی یەك بەرمیل گاز لەسەر ئێمە بگاتە زیاتر لە 250 هەزار دینار".\n"ئەگەر جێبەجێكردنی ئەو بڕیارەی وەزارەت بەردەوامێت ئەوا دورنییە نرخی یەك ئەمپێری مۆلیدە بگاتە 25 هەزار دینار" بەوتەی سەرۆكی كۆمەڵەی مۆلیدە ئەهلییەكانی كەركوك.\nڤیدیۆ: ئایاری 2022/ گردبونەوەی ناڕەزایی خاوەنی مۆلیدەكانی كەركوك دژی بڕیارێكی وەزارەتی نەوتی عیراق\nكۆمپانیای دابەشكردنی بەرهەمە نەوتییەكان خاوەنی مۆلیدەكانی ئاگاداركردۆتەوە لە سەرەتای مانگی حوزەیرانی ئەمساڵەوە لە بەنزینخانە ئەهلییەكانەوە بەشە گازی مانگانە وەردەگرن.\nسەلام دلێمی، چالاكوانی مەدەنی و ئامادەبوی گردبونەوەی خاوەنی مۆلیدەكان بە (كەركوك ناو)ـی وت بڕیارەكەی وەزارەتی نەوت و هۆشداری مۆلیدەكان لە زیانی هاوڵاتیاندایە، چونكە ئێستا لە شەو و رۆژێكدا نزیكەی هەشت كاتژمێر كارەبای نیشتمانیی نییە و بە مۆلیدە پڕدەكرێتەوە.\n"ئێمە لەكاتی تاقیكردنەوەكانداین، دەبێت بارودۆخی خوێندكارەكانمان چۆن بێت و چییان بەسەر بێت؟" دلێمی داواشی لە وەزارەتی نەوت كرد بە بڕیارەكەیدا بچێتەوە تا كاریگەری لەسەر زیادبونی نرخی كارەبا نەبێت.\nحكومەت مانگانە بۆ هەر (كەی ڤی ئەی)ـەك 10 لیتر گاز بە 400 دینار بۆ هەر لیترێك، ئەوەش كەمترە لە نرخی بازاڕ كە نرخی هەر لیترێك زیاتر لە 700 دینارە.\nسەرچاوەیەك لە كۆمپانیای دابەشكردنی بەرهەمە نەوتییەكانی كەركوك بە (كەركوك ناو)ـی وت "نرخی گاز دوای گواستنەوەی بۆ كەرتی تایبەتیش بەهەمان نرخی پێشوو بۆ مۆلیدەكان دەمێنێتەوە".\nهەروەها وتی كۆبونەوە لەگەڵ ژمارەیەك خاوەن مۆلیدە و نوێنەرایەتی كۆمەڵەی مۆلیدەكان كراوە، تا داواكارییەكەیان بۆ ئۆفیسی گشتی كۆمپانیای بەڕێوەبەری بەرهەمە نەوتییەكان بەرزبكرێتەوە، لەڕێی ئەوانیشەوە داوا لە وەزارەتی نەوت بكرێت تاوتوێی داواكارییەكە بكەن.\nبێ كارەبایی تەنگ بە كەركوكییەكان هەڵدەچنێت